
PREVODIOČEV PREDGOVOR 


Kad sam za kompletiranje niza izvora Franjevačkoga reda i 
njegove duhovnosti preveo najstariji životopis sv. Antuna 
Padovanskoga — VITA PRIMA vel »ASSIDUA« — to mi je bio 
bliži povod i poticaj da, napose za potrebe naše pučke po- 
božnosti, pronađem nešto prikladno i o drugom velikom Božjem 
ugodniku istoga imena a to je sv. Antun Pustinjak koga naš puk 
običaje zvati ».zimski« jer se slavi usred zime — 17. siječnja. 

Dok se sv. Antun Padovanski štuje na cijelome područja naše 
domovine, sv. Antun Pustinjak se ipak više štuje u njezinim 
zapadnim dijelovima. 

Zato sam smatrao da našim vjernicima treba o životu i 
djelima ovoga sveca pružiti nešto opširnije. Naš obični vjernik o 
njemu zna samo to da je zaštitnik domaćih životinja, napose 
svinja, i da se njegov svetački lik upravo prepoznaje po tome što 
ga slikari i kipari, manje-više redovito, prikazuju sa svinjom kao 
kako je okružen i nekim drugim domaćim životinjama. 

Mislim da sam dobro učinio što sam odlučio prevesti na naš 
jezik baš ono najstarije što o tome velikom Svecu posjeduje naša 
bogata kršćanska hagiografska starina, a to je Antu- nov životopis 
što ga je na grčkom jeziku napisao njegov učeni i sveti suvremenik 
sv. Atanazije Aleksandrijski (295—373.) 

Ime slavnoga biskupa, crkvenog naučitelja i neumornog 
borca za pravovjerje, ovom je životopisu najbolja reklama i 
preporuka. Jedan je patrolog to djelo okarakterizirao ovim 
riječima : »To pravilo monaškoga života, doneseno u 
pripovjedačkoj odjeći, biser je starokršćanske književnosti.« (Dr 
A. Seider) 


Najprije sam došao do njemačkoga prijevoda toga djela. 
Odmah sam ga nadušak pročitao i bez oklijevanja se dao na 
prevođenje. Kad sam prijevod već dovršio, domogao sam se 
grčkoga izvornika uz koji se paralelno nalazi latinski prijevod što 
ga je izradio poznati crkveni pisac antiohijski prezbiter Evagrije. 
BiojJe to prijatelj sv. Jeronima koji ga je i potakao da prevede ovaj 
životopis. Na kraju su moja subraća fra Kor- nelije Šojat i fra 
Nikola Vukoja usporedili prijevod s kritičkim izdanjem latinskoga 
teksta. (Ch. Mohrmann — G. J.M. Bar- telink, Vita Antoni, testo 
critico e commento, Milano 1981.) 

Da bih koliko-toliko ugodio i klasično obrazovanim 
čitateljima, donosim evo ovdje najprije naslov grčkoga izvornika, 
a zatim latinskog i hrvatskog prijevoda: 

BIOX KAI IIOAITEIA TOY OXIOY IIATROS HMON 
ANTONIOY XYITPAQEIX KAI AIIOXTAAEIX IIPOX TOYX 
EN TH EENH MONAKOY* IIAPA TOY EN ATOL IIATPOX 
HMON AĐANARXIOY EIIIZKOIIOY AAEEANAPEIAX 

VITA ET CONVERSATIO SANCTI PATRIS NOSTRI 
ANTONII SCRIPTA MISSAQUE AD MONACHOS IN 
PEREGRIN A REGIONE VERSANTES A SANCTO PATRE 
NOSTRO ATHANASIO EPISCOPO ALEXANDRIAE 


ŽIVOT I DJELA NAŠEGA BOGOLJUBNOG OCA 
ANTUNA STO GA JE NAPISAO I RASPOSLAO MONASIMA 
U STRANOME SVIJETU SV. OTAC ATANAZIJE, BISKUP 
ALEKSANDRIJSKI 


Za ovaj je Životopis značajno, između ostaloga, i to da u 
njemu nema upravo nikakvih kronoloških podataka. Sv. Ata- 
naziju kronologija nije bila toliko važna koliko mu je prije svega 
bilo stalo do toga da što vjernije i što cjelovitije čitaocima prikaže 
Antunov svetački lik i karakter a nije posvećivao pažnju manje 
značajnim pojedinostima koje taj lik ne bi učinile ni zanimljivijim 
ni pobudnijim. 

Kad je ovaj Životopis nastao, još nije bila uvedena kršćanska 
era, tj. godine se nisu brojile od Kristova rođenja, pa se sv. 
Atanazije sigurno ravnao prema tzv. »aleksandrijskoj eri», zato su 
usklađivanja s »kršćanskom erom« samo približna. Te približne 


kronološke podatke preuzeo sam iz Migne-a i donosim ih iza 
ovoga predgovora. 


Za što bolje razumijevanje ovoga Životopisa smatram 
korisnim napomenuti: 


U Antunovo vrijeme u Crkvi još nije redovništvo postojalo 
kao poseban stalež evanđeoskog savršenstva ni u kakvom obliku. 
Pustinjaci su, među kojima Antun zauzima jedno od prvih i 
najistaknutijih mjesta, u sv. Crkvi, slijedeći milosne poticaje Duha 
Svetoga, nastojali ostvariti onaj najviši stupanj evanđeoskog 
savršenstva na koje Spasitelj poziva sve ljude riječima: »Budite 
savršeni kao što je savršen vaš Otac nebeski.« (Mt 5, 48) 

Sv. Atanazije, kad hoće označiti stil i sadržaj Antunova 
samotničkoga života, izražava to grčkom riječju »asketes«. U 
klasičnom se grčkom jeziku tom riječju nazivaju oni koji se 
sistematski i ustrajno nastoje osposobiti za različite tjelesne 
vještine koje zahtijevaju spretnost, brzinu, izdržljivost i snagu. No, 
već su stari Grci tu riječ upotrebljavali i u prenesenom smislu pa 
su naglašavali da svestrano odgojen i obrazovan čovjek »mora 
biti uvježban u svakoj vrlini«. 






Taj su ideal stari Grci izražavali poznatom složenicom » 
kalokagatia«. 

I suvremeni sportisti koji se spremaju za osvajanje prvenstava 
na području različitih sportskih i atletskih disciplina moraju 
mnogo vježbati i mnogo čega se odricati — moraju mnogo 
»trenirati« — da bi tako stekli potrebite »kondicije« za osvajanje 
prvih mjesta u sportskim utakmicama i a- tletskim natjecanjima. 


Sv. Atanazije kaže za Antuna, kad se povukao u samoću, da se 
bavio »askezom«. Postao je »asket«. Grčki glagol »aske- in«, koji 
se u izvorniku često susreće u različitim oblicima, prema do sada 
rečenome, ima sasvim isto značenje što ga ima glagol engleskoga 
podrijetla »trenirati«. Tom izrazu, koji je danas gotovo isključivo 
sportski obojen, u našem hrvatskom jeziku odgovara povratni 
glagol »trapiti se«. Nalazimo ga u Akademijinu velikom Rječniku 
hrvatskoga jezika, ali ima gotovo isključivo duhovno značenje. 
Spomenuti Riječnik nema, doduše, imenice »trapnik«, ali je 
susrećemo u duhovnoj literaturi, napose u hagiografijama. Ta 


riječ označuje čovjeka koji se odriče, napreže, bori i vježba u 
stjecanju pojedinih kreposti kao što o sebi izvješćuje sv. Pavao kad 
kaže: »... Krotim svoje tijelo i zarobljavam ga...« (IKor 9, 27) 

Antun nije u svoje vrijeme bio osamljena pojava s obzirom na 
provođenje samotničko-trapničkoga života. Trapnici su se 
poznavali, povremeno sastajali i duhovno se međusobno 
pomagali, ali su jedan o drugom u svakom pogledu živjeli posve 
neovisno. Sv. Atanazije ih nazivlje »monasima«, a ta grčka riječ 
označuje sve one koji provode samotnički život, odvojeno od 
ostalih ljudi i podalje od ljudskih naselja, a bave se molitvom 
vježbanjem u krepostima i samozatajom. Budući da je ta riječ 
duboko ukorijenjena u jeziku i Istočne i Zapadne Crkve, nije ovdje 
prevođena. 

U Životopisu se mnogo i opširno govori o nečistim dusima za 
koje naš jezik ima više izraza, a najčešće se čuju riječi »vrag« i 
»đavao«. Nečiste duhove sv. Atanazije najčešće označuje riječju 
»daimon«, a u našem je prijevodu ta riječ dosljedno prevođena 
riječju zloduh. 


Dobar dio Životopisa govori o Antunovim borbama sa 
zlodusima. Upravo središnji dio ovoga djela predstavlja Antunova 
»demonologija«. Budući da je sve ono što je Antun iznio u svom 
magistralnom govoru većem broju sakupljenih monaha prošlo 
kroz srce i dušu dubokog teologa Atanazija, nema mjesta bilo 
kakvim prigovorima ili osporavanju. Iskustva što ih je Antun 
stekao u ogorčenim i žestokim borbama sa zlodusima i danas 
mogu naći praktičnu primjenu. Ta tema nije ni u našem vremenu 
neumjesna ni beznačajna, jer i danas u svijetu postoji velik interes 
za Sotonu i, štoviše, ima čak i takvih koji promiču kult Sotone — 
demonolatriju. 

Koji pažljivo pročitaju i prostudiraju Antunovu »demo- 
nologiju«, mnogo će naučiti kako za Božje kraljevstvo treba voditi 
borbu o kojoj Krist Gospodin kaže: »Od dana Ivana Krstitelja do 
sada kraljevstvo nebesko silom se probija i siloviti ga grabe.« (Mt 
11, 12) Glavni naš neprijatelj u toj borbi jest Sotona. Zato nas sv. 
Petar potiče na neprestanu budnost riječima: »Otrijeznite se! 
Bdijte! Protivnik vaš, đavao, kao ričući lav obilazi tražeći koga da 


proždre!« (1 Pt 5, 8) A ne zaboravimo ni na to da Krist đavla 
naziva »knezom svijeta«. (Usp. Iv 12, 31; 14, 30; 16, 11) 


Antun je u svojoj kršćanskoj svijesti i imao duboko utisnute 
riječi sv. Pavla: »Kraljevstvo Božje nije jelo i pilo .. .« (Rim 14, 
17) Cijelo mu je biće bilo prožeto slikovitim Apostolovim pozivom 
na duhovni boj: »Jačajte se u Gospodinu i u silnoj snazi njegovoj. 
Obucite svu opremu Božju da se magnete oprijeti lukavstvima 
đavlovim. Jer, nije nam se boriti protiv krvi i mesa, nego protiv 
Vrhovništva, protiv vlasti, protiv upravljača ovoga mračnog 
svijeta, protiv zlih duhova po nebesima.« (Ej 6, 10—12) 

Evo u tome treba tražiti najdublji razlog da se Antun predao 
tako strogoj i napornoj askezi ili trapnji. Njegova trapnja nije 
sama sebi svrhom, nego mu je ona bila prijeko potrebna da bi 
stekao potrebne kondicije za uspješnu borbu sa zlodusima. 


I danas, kad kultura, civilizacija, prosvijećenost i tehnika 
dosegoše tako visok stupanj, vlada velik interes za tzv. »crnu 
magiju« koja pomoću đavla nastoji ostvariti različite neobične, 
mimonaravne učinke na nečiju štetu i upropašćivanje. S magijom 
je u manjoj ili većoj mjeri povezana i druga još opakija pojava, a 
to je tzv. »demonolatrija«, kult zloduha. 

To je razlog da ni suvremena katolička teologija, ni vrhovno 
učiteljstvo sv. Crkve ne zanemaruju onaj dio dogmatike koji nosi 
naslov »demonologija«. Zato svraćam čitaočevu pažnju na vrlo 
značajan dokumenat s toga područja što ga je izdala Sv. 
Kongregacija za nauk vjere na francuskom jeziku pod naslovom 
»Foi chrćtienne et dćmonologie« — Kršćanska vjera i učenje o 
zlodusima«. Taj dokumenat nema, doduše, strogo doktrinarni 
karakter nego je uvršten među tzv. »instrukcije«, ali on zapravo 
predstavlja službeno prikazanu cjelovitu »demonologiju.« 





! Kod nas je ta »instrukcija« nedavno objavljena i u svom francuskom 


izvorniku i u hrvatskom prijevodu. Vidi: »ŠEPER« — građa za životopis — 2. dio — 
Zagreb 1984. str. 30311. 


Osim toga je u našoj hrvatskoj bogoslovnoj literaturi prije 
četrdesetak godina demonologiju opširno obradio Prof. Dr 
Stjepan Bakšić.“ 

Možda će se čitaočeva pažnja zaustaviti i na tome što 
pojedina poglavlja imaju naslov, a neka su bez njega. U grčkom 
izvorniku nema nikakvih podnaslova. Poglavlja su samo 
numerirana.  Migneovo izdanje  Životopisa nakon uvodnih 
upozorenja donosi spomenute podnaslove na latinskom jeziku. 
Oni su uneseni u ovaj prijevod. Poglavlja bez naslova su zapravo 
samo nastavak već za.počete teme. To je napose došlo do izražaja 
u Antunovu govoru monasima i u njegovu dijalogu s poganskim 
filozofima. 


Prije spomenuti antiohijski učeni prezbiter Evagrije prvije i 
najstariji prevodilac ove jedinstvene hagiografije. S grčkog 
izvornika ju je preveo na latinski jezik. Glavna značajka njegova 
prijevoda je u tome što on nije prevodio verbalno, nego vrlo 
slobodno, nastojeći vjerno donijeli misao izvornika. Smatram 
umjesnim na ovome mjestu navesti Evagri- jev pogovor 
spomenutom prijevodu da bih tako bar donekle objasnio i 
opravdao nastajanje svoga prijevoda. Evagrije piše: 

»Molimo obrazovane čitaoce, koji htjednu čitati ovaj 
prijevod, nek oproste, ako nam nije pošlo za rukom izraziti snagu 
grčkoga jezika, prevodeći djelo na latinski jezik, jer to uči- nismo 
protiv svoje volje. Nismo se toga posla prihvatili kao da nam nije 
bilo jasno što to znači, nego smo, naprotiv, bili dovoljno svjesni 
toga koliko snaga grčkoga jezika trpi, kad se prevodi na latinski; 
ipak smo, međutim, bili spremni podnijeti i to da grčki jezik to 
pretrpi nego da u duhovnom pogledu budu prikraćeni oni koji bi 
ipak mogli čitati bilo kako preveden grčki sadržaj. Svemogući Bog 
koji je tolikome čovjeku pomagao da mogne izvesti tolike stvari, 





Prof. Dr Stjepan Bakšić, Bog Stvoritelj — I Dio — Zagreb 1946. - »O zlim 
anđelima«, str. 528. 

neka bi i nama pomogao da bismo ga bar donekle nasljedovali pa 
da bi se po svemu u njemu proslavilo njegovo ime po našem 
Učitelju, Poticatelju, Otkupitelju i Spasitelju Gospodinu Isusu s 
Duhom Svetim komu pripada vječna slava i vlast u vijeke 
vjekova.« 

Antuna ne možemo, doduše, nasljedovati u svemu, ali mu se s 
vjerom i pouzdanjem možemo utjecati uvijek i u svim svojim 
duhovnim i materijalnim potrebama. Gospodin nam ga je upravo 
zato i dao. 

Zagreb, krajem korizme 1984. 

Prevodilac 


Kronologija prema Migne-u 


Antun se rodio g. 251. 

Prigrlio je monaški način života oko 271. g. 

Kad je bio star oko 35 godina, povukao se u pustinju, a bilo je 
to otprilike 285. god. Već se nekako iste godine nastanio u nekom 
napuštenom kaštelu. 

Kad mu je bilo oko 55 godina, dakle, oko 305. g., napustio je 
kaštel. 

Godine 310. odlazi u Aleksandriju sa željom da se domogne 
mučeničke smuti. Kad mu to nije uspjelo, vratio se u pustinju. Na 
molbu nekolicine biskupa ponovno je otišao u Aleksandriju da 
suzbija arijevce; ondje je ostao od 326. do 335. godine. 

Godine 339. doznaje u viđenju da će arijevci otimati 1 
pljačkati crkve pravovjernima; to se dogodilo g. 341. 

Antun je, kako se nagađa, umro 17. siječnja g. 356. 

UVOD 


lako je o. Damjan Damjanović u svom predgovoru već 
mnogo toga rekao o ovom Životopisu, ipak smo smatrali 
potrebnim neke stvari nadodati a neke još više naglasiti i na taj 
način pomoći čitateljima da ovaj drevni životopis sv. Antuna 
Pustinjaka, napisan pred 15 stoljeća, bolje razumiju i iz njega 
izvuku što veću korist. 

Sv. Antun Pustinjak općenito se smatra »ocem monaha«, a to 
u dobroj mjeri zahvaljuje i ovom životopisu koji se vrlo brzo 
raširio po cijelome kršćanskom svijetu i na taj način pridonio 
snažnom razvitku monaškoga i redovničkoga života kako na 
kršćanskom Istoku, tako i na kršćanskom Zapadu. Dokaz ovoj 
popularnosti i raširenosti imamo u velikom broju sačuvanih 
rukopisa (samo na grčkom jeziku ima ih 165!) iu mnogobrojnim 
prijevodima na različite jezike sve do današnjega dana. 

Zanimljivo je da je grčki tekst do danas doživio samo dva 
tiskana izdanja: »editio princeps« iz 1611. godine i jedno 
benediktinsko izdanje iz 1698. godine. Ovo posljednje preuzeo je i 
Migne (PG XXVI, 837 sl.). G. Garitte priprema novo kritičko 
izdanje grčkog teksta, ali to je vrlo dug i mukotrpan posao, pa smo 
— slijedeći savjet stručnjaka i izučavatelja života sv. Antuna 
Pustinjaka — odlučili na hrvatski prevesti latinsko kritičko 
izdanje. 





! = Za ovo smo se odlučili na temelju posljednjeg kritičkog izdanja latinskoga 


teksta koji je po svoj prilici jedan od najstarijih poznatih tekstova, a priredio ga je G. J. 
M. Bartelink: Vita di Antonio. Testo critico e commento a cura di G. J. BARTELINK, 
Milano 1981. (3. izdanje) 

Pitanje autorstva i svrha ovoga Životopisa 


Bilo je i onih koji su osporavali autorstvo sv. Atanaziju. 
Danas je ipak općenito prihvaćeno da je sv. Atanazije, Antunov 
suvremenik a vjerojatno i njegov prijatelj, napisao ovaj Životopis. 
U prilog ovome idu i vrlo rana svjedočanstva sv. Grgura 
Nazijanskoga i sv. Jeronima. Uz to je i tekstualna kritika u ovom 
spisu otkrila i dokazala Atanazijevu ruku. 

Pri pisanju Atanazije se sigurno poslužio i nadahnjivao 
životopisima grčkih mudraca i junaka kao što su Pitagora i 
Herkul, ali još se više nadahnjivao spisom »Acta martyrum«. 

Daleko je važnije pitanje, s kojom namjerom je Atanazije 
pisao ovaj Životopis. Njegova je namjera vrlo očita iz samoga 
teksta, a ukratko možemo reći da je dvociljna: ponajprije, 
Atanazije — poznavalac i zaljubljenik trapničkog iskustva i 
duhovnosti — želi ovim životopisom pomoći širenje i razvoj 
monaštva u Crkvi, a onda želi pomoći i samome monaštvu da 
ostane u suživotu s Crkvom. To nije nikakvo čudo jer je Atanazije 
biskup i veliki revnitelj pravovjerja i zato želi snažni karizmatički 
monaški pokret potpuno ucijepiti u Crkvu i narod, povezati ga s 
crkvenom hijerarhijom i na taj način umanjiti opasnosti i 
mogućnosti = ekstravagancije i možebitnih = krivovjernih 
zastranjivanja u samome monaškom pokretu. 


Historijska vrijednost 


Atanazije se nalazi pred životom jedne osobe koja je poznata, 
koja je mnogima mnogo značila a i sam Atanazije ju je poznavao. 
Glas o Antunu bio je živ u vrijeme kad Atanazije piše ovaj 
životopis, te on nije o Antunu mogao pisati bilo što. Bilo je još 
dosta živih svjedoka. Ipak, sam tekst pokazuje da ima i dosta 
legendarnih događaja. To međutim ne umanjuje historijske 
vrijednosti ovoga spisa. Mogli bismo radije govoriti o pojavi koja 

se ponavlja vrlo često kad se radi o svecima jer je u povijesti 
uvijek bilo takvih osoba koje su zračile tolikim bogatstvom, 
tolikom privlačnošću da su upravo izazivali stvaranje legendi o 
njihovu životu. Ovo je bez sumnje bilo i s Antunom Pustinjakom. 


Problem povijesnosti od većine stručnjaka bio je ovako 
postavljen: Koji je udio Atanazija a koji Antuna u ovome 
Životopisu? Da se na ovo ispravno odgovori, potrebno je znati 
koji je odnos sv. Atanazija prema egipatskom monaštvu i 
asketizmu. 

Atanazije (295—373) poznatje u povijesti Crkve prije svega 
kao neustrašivi branitelj nicejskoga pravovjerja. Ali ovaj 
strastveni teolog pokazivao je i živi interes za asketizam i za 
egipatsko monaštvo koje je i te kako propagirao. Bio je učen, ali 
nije bio veliki pisac ni govornik. Njegov stil nije biran jer mu je 
bilo daleko više stalo do misli koje izražava na jasan način. 
Obrana nicejskoga pravovjerja skupo ga je stajala; pet puta je 
morao u progonstvo. Za prva dva progonstva zadržava se na 
Zapadu i tu, zajedno s egipatskim monasima koji su ga pratili, ima 
prilike propagirati monaštvo. Kad ga je na zahtjev cara 
Konstanca, Milanski sinod svrgnuo s biskupske stolice u Alek- 
sandriji, povukao se u egipatsku pustinju k monasima i tu proveo 
Šest godina. Za to je vrijeme napisao ovaj Život sv. Antuna. On je 
dakle poznavao i imao iskustvo monaške duhovnosti. To ima svoje 
prednosti ali u isto vrijeme krije i svoje zamke: ono što je znao o 
Antunu i njegovoj duhovnosti mogao je lako pomiješati i sa svojim 
shvaćanjem i svojim iskustvom monaške duhovnosti. 

Kad se čita s pažnjom Antunov život, nije teško uočiti da 
Atanaziju nisu najglavniji događaji iz toga života. On se više trudi 
opisati i izraziti bit i oznake jednoga načina života koji se u osobi 
Antuna na neki način utjelovio i postao nadahnuće za mnoge. 

Kronologija događaja koju Atanazije donosi u vrlo kratkim 
crtama ima sve uvjete da bude povijesno točna iako nepotpuna. 
Ono što stvara veći problem jest kako razlučiti što je u velikim 
govorima, koje Atanazije uključuje u ovaj Životopis, Antunovo a 
što Atanazijevo ili što pripada ondašnjem teološkom shvaćanju i 
tradiciji. Tu je prije svega veliki doktrinarni govor (16—43) koji 

predstavlja stvarni program antunovske duhovnosti, zatim govor 
protiv arijevaca (69—71) i razgovor s filozofima (72—80). 
Posljednja dva sigurno su baština ondašnje tradicije i ondašnjega 
teološkog razmišljanja, zato ih sa sigurnošću ne možemo potpuno 
pripisati ni Antunu ni Atanaziju. Daleko važniji je veliki 
doktrinarni govor koji je dugo i iscrpno izlaganje programa 
duhovnosti. U njemu imamo jednu vrst sinteze onoga što Atanazije 
smatra hitnim za antu- novsku doktrinu i duhovnost. Potječu li oni 
izravno od Antuna ili ih je Atanazije izvukao iz Antunova iskustva? 


Zadržimo se kratko na ovom pitanju. Antun je duge godine 
proveo u pustinji i sigurno je razmišljao o hiti takvoga načina 
života. Mnogi su ga posjećivali i sigurno mu postavljali različita 
pitanja na koja je morao davati odgovore i njima i samome sebi. 
U: to, kako je tada bio običaj, onje sigurno imao i mladiće koje je 
uvodio u takav način života. I zato možemo reći da sadržaj ovoga 
govora može biti i stvarno Antunov. U govoru se očituje životna 
mudrost, a naglasak je stavljen na duhovni napredak i na 
uravnoteženost koju ne susrećemo baš uvijek u spisima asketa u 
pustinji. Možemo reći da je lik koji govor ocrtava sukladan liku 
Antuna kako ga pokazuje ovaj Životopis. Zašto je Atanazije uzeo 
baš ovakav oblik izražavanja u govoru? Pa to je tipično za 
egipatske monahe koji su se odgajali i izgrađivali živom riječi 
iskusnih monaha. Mladi monasi nisu se formirali uz pisane 
tekstove i priručnike nego uz živu riječ svojih učitelja koji su svoj 
nauk sažimali u mudre izreke u kojima Sv. pismo zauzima prvo 
mjesto. Zato svaki mladi monah nastoji naizust naučiti cijelu 
Bibliju. Psalmi se ne čitaju nego se mole i pjevaju naizust. 


Zato Atanazije i izabire ovakav oblik, tj. govor u iznošenju 
nauka i duhovitosti. N ije to imitacija Tukidida, kako neki misle, 
nego je to bio jedini prikladan način koji je odgovarao monasima 
usmjerenima na živu riječ. 

Već je o. Damjan u svom predgovoru spomenuo pitanje 
demonologije u Životopisu sv. Antuna. Čitajući ovaj životopis, 
stiče se dojam da Antunova borba protiv zloduha nema kraja. Bilo 
bi pogrešno sve ovo svesti samo na psihološki problem, jer ovo 
susrećemo kao bitni elemenat života u pustinji Monah je 


nasljednik mučenika pa se i on mora angažirati u borbi protiv zla. 
Povlačenje monaha u pustinju ne smijemo promatrati samo kao 
bijeg iz svijeta. To bi značilo osiromašiti monašku duhovnost. To 
povlačenje je i svojevrsni izazov zloduha koji u pustinji imaju 
svoje povlašteno boravište. Sto se neki monah više povlači u 
pustinju, to je više izložen zlodusima. Tako i tri stadija Antunove 
borbe sa zlodusima predstavljaju zapravo tri odlučna stadija koja 
ga vode prema samotničkom životu. Svaki put kad se nastanjuje u 
pustinji, čuje zloduhe: »Odlazi iz našega mjesta. Sto imaš ti činiti 
u pustinji?-« Antun objašnjava ovo povlačenje zloduha u pustinji 
ovako: »Sa širenjem kršćanstva zlodusi više nemaju mjesta u 
gradovima i mjestima gdje žive kršćani. Dok nije bilo monaha, 
imali su na raspolaganju barem pustinju, a sada su i tu ugroženi.« 
Pri tome ne smijemo zaboraviti da sve to ima kao pozadinu 
Isusovu kušnju u pustinji. 

Zanimljiv je i način borbe sa zlodusima te raspoznavanje 
duhova. Taktika zloduha je ujednačena: počinje s nečistim 
mislima. To se uglavnom događa početnicima. Onda dolaze 
viđenja, halucinacije i slične pojave. Sve je to popraćeno 
zastrašujućim pojavama, bukom, glasovima i si. Antun zna da su 
to beskorisne prijetnje iako zlodusi često mogu zadavati bolne, 
osjetljive udarce. Protiv ovoga trapnik se bori molitvom, znakom 
križa, Imenom Isusovim i si. Savršen trapnik dobiva od Boga i dar 
raspoznavanja duhova. On ih može raspoznavati unatoč njihovoj 
lukavosti kad se pretvaraju kao da su dobri dusi. 

Antunov životopis svjedoči o počecima egipatskoga 
monaštva koje će se kasnije raširiti u različitim oblicima po 
cijelome kršćanskom svijetu. U njemu susrećemo fenomene i 
probleme koje ćemo u malo razvijenijem stupnju susretati u 
kasnijoj monaškoj i redovničkoj literaturi. Stoga ovaj spis ima 
neiscrpnu vrijednost i nezaobilazni je dokument i svjedočanstvo 
svima onima koji žele istraživati i živjeti monašku duhovnost. Uz 
ovo što smo ukratko spomenuli mogli bismo isto tako govoriti i o 
drugim važnim elementima kao što su molitva ili čudesa. Antunje i 
što se čudesa tiče vrlo dosljedan i uravnotežen: to je djelo Božje 
koje Bog ostvaruje preko pojedinih osoba. I ta činjenica ulijeva 
povjerenje u Antunove doživljaje borbe sa zlodusima. 

Na kraju zahvaljujemo o. Damjanu Damjanoviću što nam je 
omogućio da i ovaj dragocjeni biser kršćanske hagiografske 
literature imamo na našem hrvatskom jeziku. Zahvaljujemo i fra 
Korneliju Sojatu što je sve ovo priredio za tisak. 

Zagreb, Došašće 1984. 

Fra Nikola Vukoja 

ŽIVOT I DJELA 


NAŠEGA BOGOLJUBNOG OCA ANTUNA ŠTO 
GA JE NAPISAO I RASPOSLAO MONASIMA U 
STRANOME SVIJETU SV. OTACATANAZIJE, 
BISKUP ALEKSANDRIJSKI 


Svrha ovoga Životopisa i kako je nastao 


Započeli ste  hvalevrijedno takmičenje s egipatskim 
monasima, jer ste preduzeli da ćete im postati jednaki ili, ako je 
ikako moguće, da ćete ih nadmašiti svojim vježbama u 
krepostima. Sada već i kod vas, naime, ima samostana, i naziv 
»monah«"' ima svoje značenje. To vaše nastojanje spravom treba 
pohvaliti, a Bog će vašu molitvu uslišiti. S obzirom na način života 
blaženog Antuna obratili ste se na mene, jer želite doznati kako je 
počeo asketski živjeti, kako vam je prednjačio 1 kakav je bio 
svršetak njegova života; nadalje vas zanima da li je sve ono što se 
o njemu pripovijeda istina, da biste po njegovu uzoru uredili svoj 
životni put. Vašu sam želju prihvatio s velikom spremnošću, jer 
sama uspomena na blaženog Antuna za mene predstavlja veliku i 
korisnu dobit. Osim toga mi je poznato da ćete 1 vi, kad sve budete 
čuli, biti ne samo zadivljeni pojavom toga čovjeka nego da ćete ga 
u njegovu načinu života i slijediti. Život je, naime, Antunov 
izvrstan uzor za provođenje askeze. Što ste do sada o njemu od 
drugih doznali, ne smijete omalovažiti, nego budite uvjereni da ste 
od njih doznali samo nešto; uostalom, teško da su o njemu mogli 
mnogo toga reći. Na vašu vam molbu šaljem samo oskudan 
izvještaj prema svome sjećanju kako vam ga iznosim u ovome 
spisu. Nemojte, međutim, prestati ispitivati one koji doplovljuju k 
vama. Možda će tako, rekne li svatko što zna, nastati prikaz 
dostojan njegova života. Pošto sam primio vaše pismo, poželio 
sam da bi mi došao jedan od monaha koji su s njim često 
povjerljivo ophodili, kako bih i sam u stvar bolje ušao i mogao 





! < Monah, riječ grčkoga podrijetla: monos = sam, osamljen; ostavljamo je u 


izvornom obliku jer je i u Istočnoj i u Zapadnoj Crkvi duboko ukorijenjena. Inače bi joj 
odgovarala hrvatska, riječ: samotnik. 

vam pružiti bolji prikaz njegova života. No, vrijeme se putovanja 
bližilo svome kraju, i nosilac pisma se žurio, pa sam zato odlučio 
vašu svetost obavijestiti o onome što sam i sam znao, a i o onome 
što sam doznao od onoga koji ga je često viđao i koji mu je vodom 
polijevao ruke". Uvijek sam se trudio reći pouzdane i istinite stvari 
kako mnoge riječi ne bi izazvale nepovjerenje kod slušatelja ih da 
premalo riječi ne bi dovelo do toga da čitatelji manje cijene tolikog 
i takvog muža. 


1 poglavlje 
Antunovo rođenje i njegova mladost 


Antun bijaše Egipćanin, sin uglednih roditelja koji su 
posjedovali prilično imanje. Budući da su i sami bili kršćani, i on 
je bio kršćanski odgojen. Kao dijete je rastao kod roditelja 1 nije 
osim njih i roditeljske kuće ništa drugo poznavao. Kad je prispio u 
dječačko doba i već postao zrelijim, nije htio ni čuti o tome da bi 
naučio čitati i pisati, jer je želio biti što dalje od druženja s ostalom 
djecom. Samo je čeznuo za tim, kao što piše o Jakobu, (Usp. Post 
25, 27) da u jednostavnosti srca boravi u svojoj kući. Sa svojim je 
roditeljima ipak pohađao crkvu, a u takvim zgodama nije, kao što 
to druga djeca običaju, bio nestašan i nije se ponašao nedolično 
kao što je to slučaj kod odraslih. Kao dijete je živio u osrednjim 
prilikama, svojim roditeljima nije zadavao nikakvih teškoća; imao 
je raznoliku i obilnu prehranu ali u tome nije tražio u- živanja nego 
se zadovoljio onim što mu je bilo ponuđeno i nije ništa drugo 
zahtijevao. 


2. poglavlje 
Nakon smrti svojih roditelja ostao je sam s jedinom sestrom 
koja bijaše j još posve malena. Tada bijaše star kakvih dvadeset 
godina pa je sam preuzeo brigu za kuću 1 za sestru. Nije još bilo 
prošlo ni šest mjeseci od smrti njegovih roditelja kad je po svom 
običaju jednoć išao u crkvu te se povukao u sebe i razmišljao; kad 
je tako odlazio 1 vraćao se, razmišljao je kako su apostoli ostavili 





redovito mlađi, vodom polijevao ruke ili ju je lijevao u skupljene dlanove. 


U starim su vremenima ljudi prali ruke i umivali se tako da im je netko, 

sve 1 pošli za Spasiteljem, (Usp. Mt 4, 20) kako su vjernici u 
apostolskim vremenima prodavali svoj posjed, a dobivenu svotu 
donosili i stavljali apostolima do nogu da bi je razdijelili među one 
koji su trpjeli neimaštinu (Usp. Dj 4, 35) i kako im je lijepa 
nagrada pripravljena u nebesima. (Usp. Kol 1, 5) S takvim je 
mislima jednom unišao u Božju kuću, i desilo se da je upravo bilo 
čitano Evanđelje, te je čuo kako Gospodin govori bogatašu: 
»Hoćeš li biti savršen, idi prodaj sve što imaš i podaj siromasima 
pa ćeš imati blago na nebu.« (Mt 19, 21) Antun je to tako doživio 
kao da Bog upravo njega podsjeća na te svete ljude i kao da je taj 
evanđeoski odlomak bio pročitan upravo poradi njega. Smjesta je 
napustio crkvu i porazdijelio svoj posjed što ga je naslijedio kao 
baštinu među svoje sumještane, a bilo je toga oko tri stotine jutara 
plodne i vrlo lijepe zemlje. Htio je, naime, da ni najmanja količina 
toga ne bude na teret ni njemu ni sestri. Cjelokupnu je svoju 
pokretnu imovinu rasprodao i tako prikupio lijepu svotu novaca. 
To je razdijelio siromasima, a na stranu je stavio manju svotu jer je 
imao u vidu potrebe svoje sestre. 


3. poglavlje 
Postaje trapnik? 


I opet je jednom zgodom posjetio crkvu te je čuo kako 
Gospodin govori u Evanđelju: »Ne budite zabrinuti za suha!« (Mt 
6, 34) Nije više sebi dopustio nikakva odugovlačenja nego je 
odmah izišao iz crkve te je ostatak novca razdijelio potr ebnicima. 
Sestru je povjerio poznatim, povjerljivim djevicama i smjestio u 
njihov dom da je odgoje.“ Sam se otada počeo baviti trapnjom 





3 »Asketes« je grčka riječ, nerijetko je susrećemo u crkvenoj i teološkoj 


terminologiji; u klasičnom grčkom znači: umjetno uvježban čovjek, atlet po zanimanju; 
danas sistematski treniran sportist«; U kršćanskom duhovnom bogoslovlju riječ 
»asket« označuje čovjeka koji se ustrajno i sistematski trsi oko stjecanja pojedinih 
lušćnnkih kreposti, provodi život u strogu odricanju i samozataji; bori se protiv grijeha 
i nastoji ostvariti evanđeoski naputak: » . . . Kraljevstvo se nebesko silom probija i 
samo ga siloviti grabe. (MtII, 12) — Umjeto grčke riječi ovdje se redovito upotrebljava 
riječ: trapnik te riječi od istoga korijena: trapiti se, trapnja. 

* Bilo je to odgajalište za djevojke, nešto slično suvremenim djevojačkim 
intematima ili konviktima. Grčki izvornik to zove »parthenon.« 

pred svojom kućom, na sebe je pazio i sa sobom strogo postupao. 
(Usp. 1 Tim 4, 13. 16) Onda još u Egiptu nije bilo mnogo 
samotišta, a isto tako monah nije uoipće ništa znao o velikoj 
pustinji. * Svatko tko je htio raditi na svome duhovnom 
usavršavanju nije oko toga nastojao daleko od svoje kuće i boravio 
je sam. Tada je u obližnjem kraju živio neki stari čovjek koji je od 
svoje mladosti provodio samotnički život. Antun je njega 
promatrao i u dobru ga nasljedovao. (Usp. Gal 4, 18) Najprije je 
boravio u okolici sela. Ako bi čuo za kakva vrijedna čovjeka, 
odanle bi otišao i dotičnoga potražio poput mudre pčele, a u svoje 
se boravište ne bi vratio prije nego što bi ga vidio. Vratio bi se 
natrag istom onda kad bi od njega primio kakvu popudbinu za 
svoje duhovno napredovanje u krepostima. Tu je proveo početak 
trapničkoga života i učvrstio se u svojoj odluci da se više neće 
vraćati svojoj očevini niti će više misliti na svoje rođake. Svu je 
svoju čežnju i sav svoj žar usmjerio prema nastojanju oko trapnje. 
UZ to se bavio i ručnim poslovima, jer je čuo riječi: »Tko ne radi, 
neka i ne jede!« (2 Sol 3, 10) Jedan je dio zarade trošio na kruh, a 
drugi je upotrijebio za siromahe. Budući da je naučio da čovjek 
mora sam za sebe neprestano moliti, ustrajno je molio. (Usp. Mt 6, 
6; 1 Sol 5, 17) Prigodom čitanja Sv. pisma bio je pažljiv da mu nije 
izbjegla nijedna riječ; štoviše, sve je zadržao u sebi, (Usp. Lk 8, 
15) i tako mu je njegovo pamćenje nadomještalo knjige. 





* Između rijeke Nila i Crvenoga mora od juga prema sjeveru proteže se 


nenastanjena, bezvodna visoravan gdje se nalazi i Antunova gora Kolzim. Posve na 
jugu Egipta, s obje strane rijeke Nila, iznad poznatih »katarakta«, dakle uzvodno, nalazi 
se velika slavna pustinja Tebajda. Tu su stari Egipćani, na lijevoj strani Nila, u 
prirodnim spiljama i umjetno sagrađenim grobnicama sahranjivali svoje pokojnike. — 
Poslije su se ovamo povlačili kršćanski pustinjaci, a prvi je bio sv. Pavao Pustinjak. 


21 


4. poglavlje 
Tako je Antun živio, i svi su ga voljeli. Sam se vrlo rado 
podvrgavao revnim ljudima koje je posjećivao 1 gledao je kako bi 
od svakoga nešto naučio što bi mu moglo koristiti za kreposno 
napredovanje u trapnji. Kod jednoga je promatrao ljubežljivost, a 
kod drugoga revnost u molitvi; kod jednoga bi zapazio njegov mir, 
a kod drugoga njegovu ljudskost, kod ovoga je uočio budnost, a 
kod onoga želju za znanjem; ovom se divio zbog njegove 
postojanosti, a onome što posti i spava na goloj zemlji; kod 
jednoga je promatrao blagost, a kod drugoga velikodušnost; kod 
sviju zajedno mu je bila upadna predanost Kristu i njihova 
uzajamna ljubav. Time obogaćen vraćao bi se natrag u svoje 
trapničko boravište. Što je primio od svakoga pojedinog, to je 
zatim u sebi objedinio i nastojao nasljedovati kreposti sviju. U 
odnosu prema svojim vršnjacima bio je pomirljiv, ali kad se radilo 
o onome što je bolje, nije se htio iza njih pokazati kao drugi. To je 
ostvario u tolikoj mjeri da nikoga nije ražalošćivao, nego su ga svi 
radosno susretali. Seljaci su ga, a napose oni bogatiji s kojima je 
dolazio u doticaj, prema onome kako su ga viđali, nazivali Božjim 
miljenikom. Jedni su ga od njih voljeli kao sina, a drugi kao brata. 


5. poglavlje 
Napastovali su ga zlodusi“ 


Đavao, pun mržnje i zavisti, nije nikako mogao toga trpjeli 
što mora gledati tako postojana mlada čovjeka. Što je već i prije 
poduzimao, to je pokušao i protiv njega. Prije svega se dao na to da 
bi ga odvratio od trapnje pa je zato u njemu nastojao razbuditi 
sjećanje na njegovo imanje, zatim brigu za sestru; dozivao mu je u 
pamet susretanje s rodbinom, razbuđivao je u njemu pohlepu za 
novcem 1 častohleplje, raznoliko sladokustvo i druge životne 
radosti, a pri tome mu je živo predočivao kako je oporo njegovo 
vježbanje u krepostima; upozoravao ga je na slabost tijela 1 na 





Ovo poglavlje možmo smatrati uvodom u »demonologiju« što ju je Antun 
razvio u svom opšimom govoru sakupljenim monasima. 

dugotrajnost vremena. Jednom riječju: u njegovoj je unutrašnjosti 
uzvitlao strahovitu oluju misli, jer je išao za tim da ga odvrati od 
njegove dobre odluke. Kad je, međutim, opaki neprijatelj spoznao 
svoju slabost s obzirom na Antunovu čvrstu odluku i kad je opazio 
kako je nadvladan njegovom čvrstoćom — njegovom je jakom 
vjerom prisiljen na bijeg a ustrajnom molitvom je bio poražen — 
tada je svoje pouzdanje stavio u oružje što ga predstavlja »snaga 
trbušnog mišičja« (Job 40, 16) te je pun oholosti — jer su to 
njegove prve zamke što ih postavlja mladićima — nasrnuo na 
njega, mladića. Napadao ga je noću a preko dana je to nastavljao 
tako da su i oni koji su Antuna susretali opažali dvoboj što ga mora 
voditi s đavlom. Đavao mu je u dušu ubacivao nečiste misli, a 
Antun ih je rastjerivao svojom molitvom. Onaj ga je izazivao, a on 
je svoje tijelo zaštićivao vjerom, molitvom i postom. Bijedni je 
đavao sebi priuštio i to da mu se noću ukazao kao žena i 
poduzimao sve što mu je bilo moguće samo da bi Antuna zaveo. 
On je, međutim, mislio na Krista i na plemenitost duše što ju je po 
njemu stekao, imao je na pameti njezinu duhovnu narav i tako je 
gasio živu žeravicu njegovih opsjena. Zatim mu je opaki 
neprijatelj dozivao u pamet ugodnost uživanja, a Antun je — pun 
srdžbe i bola — razmišljao o vječnom ognju koji mu prijeti i o 
mukama što ih zadaje crv savjesti. Antun je to napasniku 
suprotstavljao pa je tako kroz kušnje prolazio nepovrijeđen. Tako 
je sve to svršavalo neprijatelju na sramotu. Tako je onaj, koji se 
drznuo poželjeti da bi bio jednak Bogu, sada po mladom čovjeku 
postao ruglom; onaj koji je pun samoljublja prezirao tijelo i krv, 
bio je nadvladan od čovjeka koji je živio u tijelu. Antunu je 
pomagao Gospodin koji je poradi nas postao čovjekom i koji je u 
tijelo utisnuo biljeg protiv đavla tako da svaki onaj koji se bori u 
istini može reći: »Ne ja, nego milost Božja sa mnom.« (1 Kor 15, 
10) 

6. poglavlje 

Kad zloduhu nije pošlo za rukom da Antuna ni u tome ne 
porazi nego je morao doživjeti to da je bio izbačen iz njegova srca, 
tada je počeo škripati zubima kao što stoji u Sv. pismu (Usp. Mk 9, 
18) 1 kao izbezumljen se pred njim pojavio u svoj svojoj rugobi; na 
izvanjski se, naime, način pred njim pojavio kao crn dječak. Kad se 
tobože htio pokazati podložnim, nije ga više napadao u mislima — 
jerje on, stari lukavac, suzbijen — nego je ljudskim glasom rekao: 
»Već sam mnoge zaveo i većinu nadvladao. Sada sam, međutim, 
kad sam ustao i protiv tebe, kao i protiv vrlo mnogih, i protiv tvojih 
napora navaljivao, postao slabim.« Nato je Antun upitao: »Ta tko 
si ti koji mi tako govoriš?« I onaj je turobnim glasom uzvratio: »Ja 
sam prijatelj bludnosti. Moj je zadatak poduzimati predobivanje za 
nju i za njezine draži na štetu mladića. Ime mi je: Duh bludnosti. O, 
koliko ih je koje sam prevario a htjeli su živjeti kreposno; koliko ih 
je koji su živjeli uzdržljivo, a ja sam ih svojim primamljivanjem 
zaludio! Ja sam onaj zbog kojega prorok prekorava one koji su pali 
kad kaže: "Duh razvratni njih zavodi!" (Hoš 4, 12) Ja sam bio 
uzročnikom njihova pada. Ja sam onaj koji te je tako često mučio, 
koga si ti toliko puta nadvladao.« Antun je zahvalio Gospodinu, 
ohrabrio se te mu je odgovorio: »Tebe treba temeljito prezreti, jer ti 
je duša crna a slab si kao dijete. S obzirom na tebe me više ne mori 
ni najmanja briga. "Jahve je sa mnom, pomoć moja, i zbunjene 
gledam dušmane.*« (Ps 117, 7) Kad je Crni to čuo, tim je riječima 
sav prestrašen odmah pobjegao i bojao se Svecu približiti. 


T: poglavlje 
Način njegova života 


Ovo bijaše Antunova silna pobjeda nad đavlom ili, štoviše, 
ovo Antunovo divno djelo j.e bio zahvat našega Spasitelji »koji 
osudi gr ijeh u tijelu da se pravednost Zakona ispuni u naima koji 
ne živimo ,pp tijelu nego po Duhu«. (Rim 8, 3. 1, No, Antun nije 
bio mišljenja da je zloduh podlegao pa da In mogao biti bezbrižan 
1 da više ne mora na sebe paziti, ali se m neprijatelj nije smatrao 
nadvladanim niti je prestajao na nj vrebati. Ponovno je poput lava 
počeo obilaziti i tražio je priliku da navali na Antuna. On je, 
međutim, iz Sv. pisma naučio da su spletke opakoga neprijatelja 
mnogostruke, (Usp. Ef 6, 11) zato se 1 dalje svim svojim snagama 
predavao trapnji. Bio je uvjeren da će đavao, kad mu nije pošlo za 

rukom da mu srce zavede tjelesnim užicima, svakako pokušati 
neku drugu lukavštinu, j jer zloduh ništa drugo ne voli toliko koliko 
voli grijeh. Sve je više i više krotio svoje tijelo 1 zarobljavao ga 
(Usp. 1 Kor 9, 27) da ne bi sad pobijedio a zatim podlegao. Zato je 
razmišljao o tome kako bi se privikao na još oštriji način života. 
Mnogi su mu se čudili, a on je posve lako svladavao napor. 
Spremnost njegove duše, koja se tako dugo nalazila u njemu, 
stvorila je kod njega izvrsno raspoloženje tako da bi on i na 
najmanji poticaj drugih odmah pokazao veliku gorljivost. Tako je 
dugo običavao bdjeti da bi često puta i cijelu noć probdio, a to se 
nije dogodilo možda samo koji put nego vrlo često. Drugi su se 
zato tome divili. Hranu bi uzimao samo jedanput dnevno i to 
nakon sunčeva zalaska. Događalo se da je gdjekada jeo samo svaki 
drugi dan, a često je to bilo i samo svaki četvrti dan. Živio je samo 
o kruhu i soli, žeđu je gasio samo vodom. Kod njega je suvišno i 
govoriti o mesu i vinu, jer se nešto takvo nije ni kod drugih 
pobožnika moglo naći. Zadovoljio se da spava na rogožini, a 
većinom je počivao na posve goloj zemlji. Odbacio je običaj da se 
maže uljem. Rekao je da mladima ljudima dolikuje da spremnom 
revnošću provode trapnju umjesto da traže stvari koje tijelo čine 
mekoputnim. Čovjek ga mora privikavati na napore, imajući na 
pameti Apostolove riječi: »Kad sam slab, onda sam jak.« (2 Kor 
12, 10) Tvrdio je da je gipkost duše onda velika kad su tjelesne 
požude oslabljene. Čvrsto se držao doista osebujna slijedećeg 
uvjerenja: put do kreposti i odvojenost od života koju je poradi 
kreposti sebi nametnuo nije htio mjeriti nekim vremenitim 
mjerilom nego prema veličini čežnje 1 prema čvrstoći odluke. Nije 
volio misliti na vrijeme koje J je već prošlo; ne, nego kao da je 
danomice iznova započinjao trapnju. Uvijek se sve više trudio 
kako bi je većma usavršio pa je zato često ponavljao riječi apostola 
Pavla: »Sto je za mnom, zaboravljam, za onim što je preda mnom 
prežem.« (Fil 3, 13) Imao je na pameti i riječi proroka Ilije koji 
kaže: »Živoga mi Jahve Sebaota, komu služim, još ću mu se danas 
pokazati.« 3 Kr 18, 15) Antun je uočio da Ilija, kad je govorio o 
»danas«, nije mjerio vrijeme koje je proteklo. Kao da je uvijek 
nanovo počinjao, trudio se biti onakav kao da bi se morao pojaviti 
pred Bogom da mu, naime, srce bude spremno slušati Božju volju 


i ničiju više. Antun je samome sebi govorio da bi svaki trapnik u 
prorokovu načinu života kao u nekom ogledalu trebao promatrati 
svoj vlastiti život. 


8. poglavlje 
Antun boravi u grobnicama. Njegova borba sa zlodusima. 


Tako je Antun samoga sebe obrađivao. Zatim je otišao ka 
grobnicama koje se nalaze podaleko od sela. Zamolio je jednoga 
od svojih znanaca da mu od vremena do vremena, uli samo u 
oduljim vremenskim razmacima, donese kruha. Tada je otišao do 
jedne od tih grobnica i, pošto je onaj zakračunao vrata, ostao je u 
njoj sam. Opaki neprijatelj nije toga mogao podnijeti. Bojao se da 
bi Antun svojom trapnjom mogao napuniti cijelu pustinju. Zato je 
jedne noći došao k njemu s cijelom četom zloduha i tako ga je 
užasno izmlatio da Je od muka zanijemio 1 ostao ležati na podu. 
Antun je nakon toga tvrdio da su boli postale tako žestoke te mirne 
duše može ustvrditi da udarci ljudske ruke ne bi nikada mogle 
prouzročiti toliku bol. Međutim se po Božjoj providnosti — jer 
Gospodin nikada ne ostavlja onih koji se u njega ufaju — sutradan 
pojavio njegov prijatelj koji mu je donio hljepčiće. Kud je otvorio 
vrata, ugledao ga je kako kao mrtav leži na podu. Podigao ga jel 
odnio u seosku crkvu te ga je položio na pod. Mnogi su se njegovi 
rođaci i ljudi iz sela našli uza nj, jer su bili uvjereni da je mrtav. 
Antun je nekako o ponoći ilofiao k sebi. Probudio se, a kad je vidio 
kako svi spavaju, orim njegova pouzdanika, dozvao ga je znakom 
1 zamolio da lii ga podigao i ponovno odnio do grobnica, a da pri 
tome nikoga ne probudi. 





7 Antun je brzo spoznao i uvidio da se svetost sastoji u izvršavanju volje 


Božje. — Prema T. Čelanskom je istu misao sv. Franjo izrazio riječima: »Započnimo, 
braćo, služiti Gospodinu Bonu, Jer do sada jedva da smo malo ili ništa napredovali.« (1 
Čel 103) 

9. poglavlje 

Taj ga je prijatelj odnio, i tako je Antun ponovno ostao u 
grobnici pošto su vrata kao i prije bila zakračunata. Zbog 
zadobivenih udaraca nije mogao stajati pa je zato molio ležeći. 
Nakon molitve je glasno uzviknuo: »Evo me, ja sam Antun. Vaših 
se udaraca ne plašim. Budete li me još okrutnije mučili, ništa me 
neće odijeliti od ljubavi Kristove.« (Rim 8, 35) Zatim je zapjevao 
psalam: »Nek se vojska protiv mene utabori, srce se moje ne boji.« 
(Ps 27, 3) Tako je trapnik mislio i govorio. Međutim se pakleni 
neprijatelj, pun mržnje na svako dobro, čudio što se Antun nakon 
zadobivenih udaraca usudio ponovno vratiti. Pozvao je svoje pse“ 
i doviknuo im pucajući od bijesa: »Gledajte, kako ga ni pomoću 
duha bludnosti niti udarcima nismo ušutkali! On je, naprotiv, 
prema nama još drskiji. Naprijed samo, mi ćemo mu na drugi 
način stati nakraj!« Đavlu je lako da se, kad nekoga nastoji zavesti 
na grijeh, posluži svima mogućim obličjima. Tako su noću načinili 
takvu galamu te se činilo kao da će se potresti cijelo ono mjesto. 
Izgledalo je kao da će zlodusi provaliti sva četiri zida maloga 
zdanja i da će prodrijeti unutra. Preoblikovali su se u različite vrsti 
divljih životinja i zmija. I za čas se prostor ispunio prikazama 
lavova, medvjeda, leoparda, bikova i zmija, zmijur ina zvanih 
aspis, "g štipavaca i vukova. Svaka se od tih nemani kretala na svoj 
poseban način: lav je rikao kao da kani na nekoga navaliti, bik se 
držao kao da će bosti rogovima, zmija se samo savijala u klupko 
ali nije navaljivala, vuk je nasrtao ali je ostao na mjestu kao da j je 
čvrsto svezan. Urlanje 1 zavijanje sviju tih prikaza istovremeno je 
bilo strahovito a bijes žestok. Antun je, iako od njih izbatinan i 
izboden, bez drhtaja ondje ležao miran u svojoj duši. Zbog 
tjelesnih je boli uzdisao, ali im je uza sve to bistra duha s 
prijezirom doviknuo: »Kad bi vam bila dana moć, bilo bi dosta 





5 U grčkoj se mitologiji orao 1 kondor nazivlju »psima« Zeusa, vrhovnoga 


boga (Dios kyon) — Sv. Atanazije je dobro poznavao grčku mitologiju pa pod 
utjecajem te mitologije kaže na ovome mjestu da i »đavolski poglavica« poput Zeusa 
ima svoje »pse«, a to su »demoni« (zlodusi) nižega ranga. 

% Stari su Egipćanj poznavali šesnaest vrsti zmija koje pripadaju zmijskoj 
porodici »aspisa«; jednu su između njih nazivali »sveta zmija« pa su je štovali kao svetu 
životinju. 

kad bi samo jedan od vas došao. A jer vam je Gospodin oduzeo 
moć, pokušavate svojim mnoštvom ne biste li mi barem strah ulili. 
I to je jedan znak vaše slabosti što oponašate obličja divlje 
zvjeradi.« I pun je srčanosti nastavio: »Ako se usuđujete i ako ste 
zadobili nada mnom vlast, onda ne oklijevajte, nego navalite! Ako 
li to ne možete, zašto se toliko uzalud uznemirujete? Nas zaštićuje 
znak križa 1 čvrsti zid vjere u našega Gospodina.« Zlodusi su 
pokušali sve što im je bilo moguće i na nj su škripali zubima, jer su 
sami sebe osramotili a ne Antuna. 


10. poglavlje 

Ni tu Gospodin nije zaboravio na njegovu borbu nego mu je 
pritekao u pomoć. Kad je, naime, Antun pogledao gore, vidio je 
kako na nj kroz otvoreni krov silazi sjajno svjetlo. Zlodusi 
najednom postadoše nevidljivi, u njegovu su tijelu odmah prestale 
sve boli, i zdanje je opet postalo cijelo kao što bijaše prije toga. 
Antun je opazio kako mu je prispjela pomoć; odahnuo je, bio je 
lišen svojih bolova 1 prikazi je postavio pitanje: »Gdje si bio? 
Zašto nisi stigao odmah na početku da spriječiš moje muke?« I 
jedan mu je glas odgovorio: »Antune, bio sam ovdje nazočan, ali 
sam čekao da vidim tvoju borbu. Budući da si bitku izdržao 1 nisi 
bio poražen, zato ću ti uvijek obilno pomagati i učinit ću te 
slavnim posvuda!«'“ Kad Je Antun to čuo, ustao je i predao se 
molitvi. Zadobio je toliko snage te je ustanovio da je sada snažniji 
nego prije. Bijaše tada star nekako oko trideset 1 pet godina. 





19 Veličina svetosti je Antunu osigurala štovanje na cijelome cijelu. Uživao je, 


dakle, jednaku popularnost u pobožnosti pravovjernoga puka kao i njegov imenjak sv. 
Antun Padovanski, komu Je papa Leon XIII. dao poznati nadimak »svetac cijeloga 
svijeta«. 

11. poglavlje 
Antun odlazi u pustinju. Zlatna ploča i srebrni grumen. 


Sutradan je iz grobnice izišao i, imajući na pameti strah 
Božji, bio je još gorljiviji. Tada je krenuo već spomenutom starcu 
visokih godina te ga je zamolio da bi s njim zajedno mogao 
boraviti u pustinji. On mu je to odbio, jer već bijaše star i jer onda 
još nije postojao takav običaj." Onda se Antun sam uspeo na 
goru." Opaki mu je neprijatelj, kad je vidio njegovu gorljivost i 
htio ga spriječiti u naumu, na stazi nastavio kao čistu opsjenu 
mnogo srebra. Antun je, međutim, prozreo đavlovu lukavštinu, 
zaustavio se, pogledao zlatnu ploču i u njoj prepoznao đavla te mu 
rekao: »Odakle u pustinji ova ploča? Tim putem malo tko ide a ne 
može se ni opaziti nikakav putnički trag. Ako bi ona negdje ispala, 
to bi se opazilo, jer bijaše vrlo velika. Bez sumnje bi se tada onaj, 
koji ju je izgubio, vratio; potražio bi ploču 1 našao bi je. Ta ovo je 
mjesto pusto. To je đavlova lukavština. Nećeš me, đavle, spriječiti 
u mojem naumu. Neka ta stvar s tobom bude uništena.« (Usp. Dj 
8,20) Jedva što je to izrekao, ploča je iščezla poput dima prije nego 
što plane vatra. 


12. poglavlje 
Antun u napuštenoj tvrđavici. Borba sa zlodusima. 


Kad je Svetac zatim krenuo dalje, više nije vidio nijedne 
utvare, nego pravo zlato koje bijaše bačeno na njegov put. 
Samome sebi nije znao objasniti: da li mu je to nastavio opaki 
neprijatelj ili neka viša sila koja ga je kao borca htjela prokušati da 
bi se tako dostatno pdkazalo đavlu da mu nije stalo ništa ni do 
istinskoga blaga, a to ni nama nije poznato; u svakom se slučaju 
ondje našlo zlato. Antun se začudio velikoj količini, ali je preko 





1! U to vrijeme još nije u Crkvi postojao redovnički stalež. Sv. Antun i sv. 


Pavao Pustinjak se smatraju pionirima monaškoga i uopće redovničkoga života. 
!? Ime je te gore Kolzim. Usp. bilj. 5. 

toga prešao kao preko vatre i onuda prošao a da se nije ni okrenuo. 
Štoviše, tako je počeo trčati i toliko se odanle udaljio da ono 
mjesto nije više mogao vidjeti. Njegova je odluka postajala sve 
jačom i tako se žurio na planinu. Ondje je s druge strane rijeke 
naišao na neki bedem koji je zbog odužega vremenskog razdoblja 
bio pun različitih gmazova. Tu se zaustavio i nastanio.“ Gmazovi 
su se odmah, međutim, razišli kao da ih je netko rastjerao. Silom je 
otvorio ulaz i pripravio kruha za šest mjeseci — tako ljudi 
postupaju u egipatskoj Tebi i često im hljebovi i po šest mjeseci 
ostanu svježi“ — a unutra je imao vode. Isto je tako tu unutra bio 
toliko sam kao da je utonuo u neki podzemni hram. Napolje nije 
izlazio, a nije vidio ni da bi tko onuda prolazio. Dugo je vremena 
tu živio u strogoj trapnji. Samo je dvaput godišnje odozgor kroz 
zdanje dobivao svoj kruh. 


13. poglavlje 

Svojim znancima koji bi ga posjetili nije dopuštao da ulaze 
unutra. Zato su oni gdjekada cijele dane i noći proboravili vani i 
slušali kako su ondje cijele čete galamile i bješnjele, zahtijevale i 
vikale: »Odlazi iz našega kraljevstva! Što rudiš ovdje u pustinji. 
Ta nećeš izdržati naše navaljivanje!« S prva kraja su oni koji su 
stajali vani pomišljali na to da su se s Antunom borili neki ljudi 
koji su do njega došli pomocu ljestava. Kad su se sagnuli i 
pogledali kroz jednu pukotinu, nisu nikoga opazili; zato pomisliše 
da bi to mogli biti zlodusi te su, silno prestrašeni, pozvali Antuna u 
pomoć. On je većma slušao njih i nije mario za zloduhe. Došao je 
blizu vrata 1 ljudima rekao neka se raziđu bez straha. Rekao im je 
tlu zlodusi prave ovakve opsjene da bi zbunili one koji su plašljivi. 
Rekao im je: »Prekrižite se 1 mirno se odavle udaljite, u njih 
ostavite da sami sebi budu ruglo.« Posjetnici su se nalit udaljili 
zaštićeni znakom sv. križa. Antun je ostao umilni, a zlodusi mu 





15 Bilo je to oko godine 285. 


'4 Bio je to neke vrsti beskvasni kruh, nešto slično onome ..IH danas zovemo 
dvopek (Zwieback). Za takav kruh grčki jezik ima riječ »ta azyma«. 

nisu nanijeli nikakve štete; nije se umorio od borbe, jer ga je 
ohrabrilo viđenje što ga je imao ođozgor. Neprijateljeva slabost je 
za nj predstavljala u naporima veliko olakšanje i oboružala ga 
novom gorljivošću. Njegovi su znanci uvijek iznova mislili da će 
ga naći mrtva ali mi čuli kako pjeva psalam: »Pogani me okružiše: 
Imenom ih tlospodnjim uništih.« (Ps 67, 2. 3; 117, 10) 


14. poglavlje 
Antun napušta utvrdu. Na gorama osniva samostane. 


Tako je skoro punih dvadeset godina živio sam za sebe kao 
trapnik. Nikada nije izlazio, a ljudi su ga viđali samo rijetko kada. 
Tu su ga mnogi vrlo iskreno željeli nasljedovati u njegovoj trapnji. 
Pojaviše se tu i neki drugi od njegovih znanaca koji su provalili i 
silom izdigli vrata. Tada je Antun izišao kao iz nekoga svetišta 
posve udubljen u duboka otajstva, posve prodahnut Bogom. Tada 
se prvi puta izvan zidina pokazao onima koji su došli k njemu. Kad 
ga ugledaše, čudili su se što mu tijelo ima nekadašnji izgled 1 što 
nije podbuhnut kao čovjek koji živi bez svakoga gibanja. Na 
njemu se nisu vidjeli tragovi posta 1 borbe sa zlodusima, jer je 
izgledao upravo onako kako su ga poznavali iz onoga vremena 
prije nego što se povukao u samoću. Njegovo unutrašnje 
raspoloženje bijaše posve obično; nije postao ni mrzovoljan niti ga 
je napustila njegova rodost; smijeh mu je bio neusi- ljen i nije bio 
sramežljiv. Kad je ugledao veliko mnoštvo, nije se zbunio 1 nije se 
moglo opaziti da je bio radostan što ga pozdravlja toliko ljudi. 
Štoviše, pokazivao je posvemašnje ravnovjesje i promišljenost te 
njemu svojstvenu sigurnost. Gospodin j je mnoge od nazočnih koji 
su imali kakvu tjelesnu bolest njegovim posredovanjem izliječio, a 
neke druge je opet oslobodio od zloduha. Gospodin je našem 
Antunu podijelio dar prijateljskog saobraćanja s ljudima pa je tako 
tješio mnoge ožalošćene a druge je, koji su međusobno bili 
zavađeni, izmirivao tako da su se čak i sprijateljivali. Svima je, 
međutim, naglašavao kako ništa zemaljsko ne smiju 
pretpostavljati ljubavi Kristovoj. U svom je poučavanju slušaoce 
poticao kako uvijek treba da imaju na pameti buduća dobra i 

čovjekoljublje što nam ga je Bog iskazao, kad »ni svoga Sina nije 
poštedio, nego ga je za sve nas predao.« (Rim 8, 32) Mnoge je 
pridobio za su se posvetili pustinjačkom načinu života. Tako tada 
nastadoše na gorama samostani i pustinju napučiše monasi — 
samotnici koji su sve ostavljali što su imali i opredijelili se za život 
u nebu. (Usp. Heb 12, 23) 


15. poglavlje 

Kad je jednom zgodom morao prijeći preko kanala kod 
Arsinoć — bilo mu je potrebno jer je želio pohoditi braću — 
spomenuti je kanal bio pun krokodila. Antun je izrekao jednu 
molitvu te je sa svojim pratiocima prešao a da se nikome od njih 
nije ništa dogodilo. Kad se nakon toga vratio u samostan, ponovno 
se prihvatio istih ozbiljnih i korisnih poslova. Neprestano je držao 
nagovore: kod onih koji su već postali monasi razvijao je 
spremnost, a kod drugih je mnogo pridonio tome da su zavoljeli 
trapnju. Tako po snažnu utjecaju njegove riječi nastadoše vrlo 
brojni samostani koje je on vodio poput oca. 


16. poglavlje 
Antunov govor monasima 


Jednoga je dana izišao van. Svi se njegovi monasi okupiše 
oko njega i zaželješe od njega čuti govor. Nato im je on egipatskim 
jezikom progovorio: “ »Samo nas Sv. pismo dovoljno poučava. 
Dobro je, međutim, ako mi jedni druge hrabrimo u vjeri i ako se 
međusobno pomazujemo balzamom dobrih pouka. Vi treba da 
poput djece sve iznosite pred oca 1 da mu reknete sve što znate. 
Budući da sam ja od vas stariji, priopćit ću vam sve što znam 1 što 
sam iskusio. Napose je potrebno da svi svoju revnost usmjerite na 





1 Prastanovnici današnjega Egipta bili su Kopti. Govorili su svojim posebnim 


koptskim jezikom koji je do danas sačuvan još samo kao liturgijski jezik. To je bio 
Antunov materinski jezik, a druge jezike nije poznavao. 

to da ne napuštale ništa od onoga što ste jednom započeli, a u 
naporima da ne gubite srčanosti i da ne govorite: "Već smo mnogo 
vremena proveli u trapnji.* Potičimo, naprotiv, dobru volju kao da 
svakoga dana započinjemo iznova. Ljudski je život, naime, odviše 
kratak ako se mjeri s vječnošću koja nas čeka. Tako naš vremeniti 
život nije ništa nasuprot vječnome životu. Na svijetu se svaka 
stvar prodaje prema njezinoj vrijednosti, a jednako se mijenja s 
jednakim. Obećanje se vječnoga života, međutim, stječe za 
jednu malenkost. Ta stoji napisano: "Zbroj naše dobi sedamdeset 
je godina, ako smo snažni i osamdeset; a većina od njih muka je i 
ništavost'* (Ps 89, 10) Ako, dakle u trapnji ustrajemo punih 
osamdeset pa čak i sto godina, nećemo u tome slučaju jednako 
tako dugo u nebu posjedovati kraljevstvo, nego ćemo umjesto sto 
godina vladati od vijeka do vijeka. I ako svoju borbu vodimo na 
zemlji, nećemo tada svoju baštinu primiti na zemlji, nego se naša 
obećanja nalaze u nebu. I napokon, kad napustimo raspadljivo 
tijelo, ponovno ćemo ga primiti kao neraspadnuto. 


17. poglavlje 

Zato nećemo popuštati, djeco moja, niti ćemo vjerovati da 
ćemo dugo vremena tako živjeti ii da ćemo načiniti nešto veliko. 
*Sve patnje sadašnjega vremena nisu ništa prema budućoj slavi 
koja se ima očitovati u nama." (Rim 8, 18) I gledajući na svijet, 
nećemo misliti da smo se odrekli velikih i mnogih stvari. I sama je 
zemlja vrlo malena usporedi li se s cijelim nebom. Pa kad bismo 
bili gospodari cijele zemlje i kad bismo se odrekli cijele zemlje, to 
bi bilo bezvrijedno u usporedbi s nebeskim kraljevstvom koje nas 
čeka. Kao što čovjek ne drži ništa do jednoga komada bakrenoga 
novca da bi dobio stotinu zlatnika, tako samo malo daje onaj koji 
je gospodar cijele zemlje 1 odriče je se, a dobiva sto puta više. Ako, 
dakle, cijela zemlja ne vrijedi onoliko koliko vrijedi nebo, onda se 
niti onaj, koji se odrekao nekoliko jutara zemlje, pa makar je 
ostavio i kuću ili mnogo novaca — upravo kao da 1 nije ništa 
ostavio — ne smije hvaliti niti postati nemaran. Moramo, štoviše, 
imati na pameti kako ćemo sve to prigodom svoje smrti ostaviti 
gđjekada upravo možda onima kojima ne bismo htjeli kako nas na 
to podsjeća starozavjetni Propovjednik. (Usp. Prop 4, 8) Zašto ne 

bismo svoj vremeniti imetak ostavili potaknuti krepošću da bismo 
tako zavrijedili kraljevstvo nebesko? Neka se zato nitko od nas ne 
veseli što će dobiti neku baštinu. Ta kakav to predstavlja dobitak 
da postanemo baštinici onoga što jednom nećemo moći ponijeti sa 
sobom? Zašto ne bismo sebi radije pribavljali ona dobra koja 
možemo uzeti sa sobom kao što su razboritost, pravednost, 
umjerenost, hrabrost, uviđavnost, ljubav, briga za siromahe, vjera 
u Krista, blagost i gostoljubivost? Steknemo li to, vidjet ćemo 
kako nam već to samo po sebi priprema gostoljubivost gore u 


zavičaju krotkih. 


18. poglavlje 

Na temelju svega toga treba da u sebi učvrstimo uvjerenje 
kako ne smijemo ništa popuštati napose onda kad promislimo da 
smo sluge Gospodinove i da Gospodinu moramo služiti. Nijedan 
se sluga me bi smio usuditi reći ovako: "Budući da sam jučer radio, 
danas neću raditi." Neka ne mjeri vrijeme koje je prošlo i neka 
narednih dana ne prestane, nego neka dan za danom, kao što stoji u 
Evanđelju, (Usp. Lk 12, 47) pokazuje istu spremnost volje da bi se 
svidio svome gospodaru i da ne bi doživio poraz. Tako i mi treba 
da iz dana u dan ustrajemo u trapnji, znajući da nam Gospodin, 
budemo li nemarni samo jedan dan, neće to oprostiti na račun 
prošlosti, nego će se na nas rasrditi zbog našega nemara. To smo 
čuli i kod proroka Ezekijela: "Ako li se pravednik odvrati od svoje 
pravednosti 1 stane činiti nepravdu, tako ja bio živ — govori 
Gospodin — sva pravedna djela koja bijaše činio zaboravit će se, a 
zbog onoga što je počinio, umrijet će." (Usp. Ez 18, 24) I Juda je 
samo zbog jedne noći proigrao na- pt.re cijele svoje prošlosti. 


19. poglavlje 
Zato, djeco moja, odlučno ustrajmo u trapnji i ne budimo 
nemarni. Gospodin će nam u tome pomagati kao što stoji 
impisamo: *Bog u svemu na dobro surađuje s onima koji ga ljubo." 
(Rim 8, 28) Da ne postanemo nemani, bit će nam ko-risna 
Apostolova izjava: "Dan za danom umirem." (1 Kor 15, 31) 
Budemo li, naime, i mi tako živjeli, kao da bismo imali svali ojpi 

dana umrijeti, onda nećemo griješiti. Ta nam je riječ rečena 1 zato 
da bismo, kad svakoga dana ustanemo, smatrali da nećemo 
doživjeti večeri, a isto tako i kad legnemo na počinak, treba da 
mislimo na to kako se možda više nećemo probuditi. Naš je, 
naime, život po prirodi nesiguran, i Božja nam ga providnost 
danomice dodjeljuje. Budemo li se tako držali i prema tome 
postupali, nećemo upadati u grijehe, nećemo ni za čim težiti, 
nećemo se ni na koga srditi, nećemo na zemlji sakupijali nikakva 
blaga. Budemo li svakoga dana očekivali smrt, ne budemo li ništa 
posjedovali i budemo li svima sve opraštali, bit ćemo sigurni. 
Nećemo nipošto dopustiti da nas zaskoči požudna želja za nekom 
ženom ili za nekim drugim nečistim užitkom. Tomu ćemo se 
uklanjati kao od nečega što na sebi nosi biljeg prolaznosti te ćemo 
nastojati da uvijek budemo puni borbenoga žara i mislit ćemo na 
dan suda. Uvijek je, naime, tome tako da strah pred teškim sudom 
1 rvanje s prepredenim navaljivanjem požude ponovno uzdiže 
dušu koja posrće. 


20. poglavlje 

Pošto smo, dakle, sada započeli 1 krenuli putem kreposti, 
uvijek ćemo se trsiti da bismo napredovali. (Usp. Fil 3, 14) Neka 
se nitko ne osvrće natrag poput Lotove žene (Usp. Post 19, 26) 
osobito zato što je Gospodin rekao: "Nitko tko stavi ruku na plug 
pa se obazire natrag nije prikladan za kraljevstvo Božje." (Lk 9, 
62) Okrenuti se, ne znači ništa drugo nego požaliti i ponovno 
svjetovno misliti. Ma nemojte se pribojavati ako čujete da se gvori 
o kreposti, neka vas njezino ime ne zbunjuje. Ona nije daleko od 
nas niti se nalazi izvan nas, o nama ovisi njezino ostvarivanje, i 
lagan je to posao samo ako hoćemo. Pogani putuju izvan 
domovine i plove preko mora da bi postali učeni, a nama nije 
potrebno da poradi nebeskoga kraljevstva napustimo kuću i 
plovimo morem. Ta Gospodin je rekao: Kraljevstvo je Božje 
među vama.? (Lk 17, 21) Da steknemo krepost, potrebno je samo 
to da je mi hoćemo, jer je ona u nama i iz nas nastaje. Krepost 
nastaje onda kad duša u sebi ima ono razumsko, kako to odgovara 
njezinoj naravi. Ona se nalazi u stanju koje odgovara njezinoj 
naravi, ako ostane onakva kao što je stvorena, a stvorena je puna 

ljepote i sklada. Zato je Jozua izabranom narodu upravio riječi: 
*Priklonite svoja srca Jahvi, Bogu Izra- elovu? (Jš 24, 23), a Ivan: 
*Pripravite put Gospodinu, porav- nite mu staze!* (Mt 3, 3) U 
čestitosti duše sastoji se njezina naravna razumnost, a ona je tako i 
stvorena. Skrene li ona inače s pravoga puta i odvrati se od svoga 
naravnoga stanja, tada se izopačuje. Posao, dakle, nije težak; 
ostanemo li onakvi kakvi smo stvoreni, onda ostajemo u kreposti. 
Mislimo li na ono što je po sebi zlo, postat ćemo opaki. Kad bi se 
izvođenje toga nalazilo izvan nas, bilo bi to, doista teško, a jer se te 
nalazi u nama, čuvajmo se nečistih misli i sačuvajmo svoju dušu 
koju nam je Gospodin dao poput nekoga pologa da bi on 
prepoznao svoje djelo. A to će se zbiti onda ako pronađe dušu 
onakvom kakvom ju je stvorio. 


21. poglavlje 

Moramo se boriti da u nama ne zavlada srdžba niti da u nama 
ne dođe do prevlasti požuda. Stoji, naime, napisano: 'Srdžba 
čovjeka ne čini pravde Božje.* (Jak 1, 20) Ako požuda začme, 
rađa grijeh, a grijeh izvršen rađa smrt." (Jak 1, 15) Budemo li tako 
živjeli, sigurno ćemo biti razboriti 1, kao što stoji napisano, 'zaštitit 
ćemo svoje srce". (Izr 4, 23) Mi imamo moćne i lukave 
neprijatelje, a to su zlodusi. Kao što je Apostol napisao, moramo 
se s njima boriti: "Nije nam se boriti protiv krvi i mesa, nego protiv 
vrhovništava, protiv vlasti, pro- liv upravljača ovoga mračnoga 
svijeta, protiv zlih duhova po nebesima.? (Ef 6, 12) Veliko ih je 
mnoštvo u zračnim prostorima, i oni nisu daleko od nas. Oni se 
međusobno uvelike razlikuju. O njihovoj naravi i o njihovoj 
raznolikosti mogao bi se održati oduži govor, ali ovalkvo 
objašnjenje j je zadatak drugih koji su veći od nas. Što sada spada 
na nas i što nam je potrebno, jest samo to da upoznamo njihove 
lukave nasrtaje. 

22. poglavlje 
Prije svega moramo znati to da zlodusi nisu tako stvoreni i 
zašto se zovu zlodusi ili demoni. Bog nije ništa stvorio što bi bilo u 
sebi zlo; oni su, štoviše, bili dobri. Iz kraljevstva nebeske Mudrosti 
su izbačeni, skiću se ovim svijetom i svojim ukazivanjima 
opsjenjuju Helene (Grke). Zavidni su nama kršćnnima i sve 
stavljaju u gibanje, jer nas žele spriječiti na našem putu prema 
nebu da ne bismo stigli onamo odakle su oni zabačeni. Zato su 
nam potrebne molitva i trapnja da bismo, kad od Duha Svetoga 
primimo dar razlikovanja duhova, prepoznavali njihove različite 
vrste i da bismo znali koji su od njih manje opaki a koji više, kakav 
poseban zadatak svaki od njih revno izvršuje te kako ih se može 
zaplašiti i potjerati. Mnogovrsne su njihove lukavštine i njihove 
zasjede. Sve su to dobro znali blaženi Apostol i njegovi sljedbenici 
kad su rekli: "Ta dobro su nam poznate njegove namjere." (2 Kor 
2, 11) Mi moramo jedan drugoga podizati po kušnjama što ih 
pretrpjesmo od strane zloduha. Ja koji sam se u tome s njima 

okušao sada vam govorim kao svojoj djeci. 


23. poglavlje 

Ako li zlodusi opaze općenito kršćane, a napose monahe, 
kako se radosno trse da napreduju, tada prije svega nastoje oko 
toga da ih dovedu u napast te im na put stave nešto da bi se 
spotakli. (Usp. Ps 139, 6) Opake misli su njihove zamke. Ipak se 
ne moramo bojati njihovih došaptavanja, jer po molitvi i postu te 
po vjeri u Gospodina one se brzo rasplinjuju. No, oni ni tada ne 
prestaju nego uvijek iznova nasrcu, ali prepredeno 1 lukavo. Ne 
mognu li, naime, otvorenim, nečistim pohotama zavesti srce, tada 
to upriličuju drugačije. Nastupaju 1 i predstavljaju se kao utvare kao 
da hoće uliti strah te mijenjaju svoj izgled i ukazuju se kao žene, 
divlje životinje i zmije, uzimaju oblik divovskih tjelesina i 
pokazuju se kao čete boraca. Ali ni tada se ne treba bojati njihovih 
prikaza, jer one nisu ništa i brzo iščezavaju, zaštitimo li se vjerom 
1 znakom sv. križa. Oni su, međutim, odvažni i vrlo drski pa makar 
su 1 poraženi, ponovno poduzimaju neku drugu navalu. 
Predstavljaju se kao da prorokuju i kao da naviještaju budućnost. 
Pojavljuju se kao visoke prikaze koje sižu do stropa i kao da 

posjeduju veliku jakost da bi tako one, koje nisu mogli prevariti 
ubacivanjem svojih misli, zaveli takvim utvarama. Zateknu li i 
tada dušu u vjeri i pouzdanju u providnost, onda dovode svog 
učitelja. 
24. poglavlje 

Oni se često, uvijek iznova, pojavljuju u obličju kako ga je 
Gospodin opisao Jobu kad mu je rekao: "Oči su mu poput zerinih 
vjeđa. Zublje plamsaju iz njegovih ralja, iskre ognjene iz njih se 
prosiplju. Iz nozdrva mu sukljaju dimovi kao iz kotla što kipi na vatri. 
Duh bi njegov zapalio ugljevlje, jer mu iz ralja plamenovi suču.? (Job 
41, 10—13) Tako nastupa knez zloduha i, kao što sam već rekao, 
ulijeva strah. Lukavac izgovara snažne riječi kao što ga je raskrinkao 
Gospodin kad je rekao Jobu«: "Za njega je željezo poput slame, a mjed 
je kao drvo izervotočeno.? (Job 41, 11) Za nj je more kao kutijica 
mirisne pomasti, ždrijelo ponora kao utamničenik. Bezdan je za nj kao 
neko šetalište, a na prorokova usta kaže: "Mislio je neprijatelj: Gonit 
čuihi dostići? (Izl 15, 9), a jedan drugi kaže: "Ruka moja kao gnijezda 
grabi bogatstva naroda. Kao što se kupe ostavljena jaja, zemlju svu 
sam pokupio." (Iz 10, 14) Sve u svemu upuštaju se u ovakva 
hvastanja i govore takve stvari da bi zaveli bogobojaznike. Nije 
potrebno da se mi vjernici zato uopće bojimo đavlovih utvara pa ni 
kad bismo čuli njegov glas, jer on laže i ne kaže nijedne istinite 
riječi. Usprkos tim njegovim drskim izjavama i samosvijesti njega 
Spasitelj vodi kao zmaja na željeznoj kuki, kao bik ima u 
nozđrvama kariku, svezan je poput bjegunca, kroz nos i gubicu mu 
je proturen lanac. Gospodin ga je svezao kao vrapca da bismo ga 
mogli ismjehivati. Zmaj 1 njegovi zlodusi poraženi su poput 
štipavaca i zmija da ih mi kršćani možemo gaziti. I to je jedan znak 
da usprkos svemu sada živimo. On, naime, koji je drsko mislio da 
će isušiti more i da će obujmiti cijelu zemlju, evo, nije kadar 
spriječiti vas u vašoj 1 i apnji a ni mene koji protiv njega govorim. 
Nemojmo, dakle, gledati na ono što on govori, jer laže, nemojmo 
se plašiti ni njegovih utvara, jer su i one lažne. Svjetlo koje u njima 
svijetli nije istinito; oni, štoviše, u sebi nose neke vrsti predigru i 
sliku pripravljena im vječnog ognja u kojemu moraju izgarati, pa 
zato pokušavaju prestrašiti ljude. Da, oni se ukazuju ali zatim 
ponovno postaju nevidljivi, a da nijednoga vjernika ne povrijede, 

jer u sebi nose sliku vatre u koju će utonuti. Ne treba ih se, dakle, 
bojati, jer su svi njihovi pothvati po Kristovoj milosti ništetni. 


25. poglavlje 

Oni su lukavi i spremni promijeniti i preinačiti svoj vanjski 
izgled na sve moguće načine. Često se pojavljuju pa na nevidljiv način 
pjevaju psalme i služe se riječima Sv. pisma, ko nešto čitamo naglas, 
gdjekada to isto oni ponavljaju te se to čuje kao jeka; ako počivamo, 
bude nas da pođemo na molitvu; čine to neprestano tako da nam ne 
dopuštaju mirno spavati. Gdjekada se pojavljuju kao monasi i drže se 
kao neki pobožnici. Nastoje tako jednakim vanjskim izgledom 
zadoditi neoprezne te onda za sobom povlače prevarene kamo im se 
svidi. Ne smijemo se na njih osvrtati pa makar nas bude da pođemo na 
molitvu ili kad nam svjetuju da više ne jedemo, ili kad nešto čine kao 
da nas optužuju i kore zbog nečega što im je tobože poznato. Ta oni 
tako ne rade iz pobožnosti ili zbog istinoljubivosti nego zato da bi 
jednostavna srca bacili u zdvojnost da bismo trapnju napustili kao 
nešto beskorisno, da bi ljude načinili bolesnima kao da je 
samotnički život mučan 1 vrlo naporan, i napokon da bi spriječili 
one koji tako žive, jer im žele prkositi. 


26. poglavlje 

Božji prorok misli na njih kad kaže: "Jao onome tko bližnjega 
navodi na piće, ulijeva otrov dok on pije da bi promatrao njegovu 
nagost." (Hab 2, 15) Takvi su pothvati i takve misli razaranje puta 
koji vodi prema kreposti. Sam Gospodin im je zatvorio usta, ako 
su 1 zlodusi govorili istinu kad su izjavljivali: *T1 si Sin Božji!" (Lk 
4, 41) Branio im je da govore da ne bi možda zajedno s istinom 
iznosili i svoje vlastite grijehe 1 da bi nas privikao na to da ih 
nikada ne slušamo pa čak ni onda kad se čini da govore istinu. Ne 
dolikuje, naime, da nas, ikoji imamo Sv. pismo i dionici smo 
otkupljenja po našem Gospodinu, poučava đavao koji nema 
nikakva svog ustaljenog reda nego sad misli ovako sad opet o- 
nako. Zato ga to priječi i onda kad se služi riječima Sv. pisma, kad 
kaže: *A grešniku Bog progovora: Što tumačiš naredbe moje, što 
mećeš u usta Savez moj?* (Ps 49, 16) Svašta čine, govore, galame, 
pretvaraju se, prave nered da bi zaveli čiste. Prave zaglušnu buku, 

luđački se smiju i zvižde; ako se čovjek na njih ne obazire, plaču i 
nariču kao pobijeđeni. 


27. poglavlje 

Gospodin je, dakle, svojom božanskom moći ušutkao zle 
ljude i zloduhe, a mi trebamo od svetaca naučiti kako da slijedimo 
život svetaca. Ta i oni naočigled svega toga govore: "Čuvat ću put 
svoj da ne zgriješim jezikom; usta ću svoja zauzdati, dokle god 
preda mnom bude bezbožnik. Zamukoh, zanijemjeli, glasa ne 
puštah.* (Rs 38, 2. 3) A na drugome mjestu čitamo: 'Ja sam kao 
gluh i ništa ne čujem i, kao nijem, usta ne otvaram. Postadoh kao 
čovjek koji ne čuje.? (Ps 37, 14. 15) Zato ni mi nećemo njih slušati 
jer su nam tuđi, nećemo ih slušati ni onda kad nas potiču na 
molitvu kao ni onda kad nam govore o postu. Mi ćemo, štoviše, 
prije imati na umu odluku s obzirom na svoju trapnju i nećemo 
dopustiti da nas oni varaju jer sve izvode s lukavštinom. Ne treba 
ih se bojati ako nas prividno napadaju i ako nam prijete smrću jer 
su nemoćni i ne mogu nam ništa drugo nego nam se samo mogu 
prijetiti. 


28. poglavlje 

Do sada sam svoj predmet obradio samo u glavnim crtama, a 
sada više ne smijem dulje oklijevati da pobliže objasnim ono što 
treba još kazati o zlodusima, jer treba da to imate trajno na pameti. 
Kad je Gospodin došao na zemlju, opaki se neprijatelj survao i 
postao nemoćan. Zato on ne može r.šta, ali uza sve to što je 
oboren, ne miruje nego prijeti poput nekog tiranina. No, to biva 
saimo riječima. Bude li svaki od vas imao to na pameti, moći će 
zloduhe prezirati. Kad bi oni bili vezani na ovakvo tijelo kao što je 
naše, mogli bi kazati: Ljude koji se sakrivaju ne možemo naći. 
Nađemo li ih, nastojimo im nauditi. Mi se, međutim, možemo pred 
njima sakriti i zatvoriti svoja vrata. Ali oni su takvi da im to ništa 
ne smeta te mogu provaliti i kroz zatvorena vrata. Borave u 
zračnom prostorju kako oni tako i njihov vođa. 


Ispunjeni su zlom voljom i neprestano su spremni škoditi nam kao 
što je rekao naš Spasitelj: "Đavo, otac laži, ubojica je ljudi od 

početka.? (Iv 8, 44) Budući da mi živimo i, štoviše, živimo zato da 
im protuslovimo, oni nemaju nikakve moći. Na valkom nas mjestu 
vrebaju. Ne gledaju nas kao na prijatelj da bi nas čuvali a ni ono 
što je dobro ne ljube tako da bi .c popravljali. Oni su zli ini o čemu 
toliko ne snuju kao o tome kako bi kreposnicima i 
bogobojaznicima naškodili. Budući da ništa od toga ne mogu 
ostvariti, preostaje im samo to da se prijete. Kad bi imali moć, ne 
bi oklijevali nego bi svoje zlo izvodili, jer im je zato volja uvijek 
spremna i to prije svega protiv nas. No, gledajte, sada smo ovdje 
na okupu i i govorimo protiv njih. Tako oni znaju da će, ako mi 
uznapređujemo, sami postati bespomoćni. Kad bi imali vlast, ne bi 
i leđnoga od nas kršćana ostavili na životu. Sirah piše: "Grešniku 
je mrska pobožnost. (Sir 1, 25) Budući da ništa ne mogu silno 
bjesne sami na sebe, jer ne mogu ostvariti ništa od onoga čime se 
prijete. Da bismo pred njima izgubili strah, treba zatim razmisliti 1 
o ovome: Kad bi posjedovali moć, ne ni dolazili u skupinama niti 
bi se služili svojim opsjenama niti bi se u nešto preobraćali da tako 
izvedu svoje lukavštine. 


Bilo bi tada dosta da se i samo jedan pojavi i izvrši ono što može i 
hoće. Onaj, naime, koji posjeduje vlast, ne zadaje smrt pomoću 
neke utvare niti prijeti pomoću mnoštva, nego izvšuje odmah i 
služi se svojom vlašću kako mu se sviđa. Zlodusi u svojoj 
bespomoćnosti izvode šale kao na pozornici: Mijenjaju svoj 
vanjski izgled a svojim masovnim pojavljivanjem i svojim 
preobrazbama zastrašuju djecu. Zato ih pogotovo valja prezirati 
kao slabiće. Pravi anđeo što ga je Gospodin poslao protiv Asiraca 
nije trebao cijelih gomila, niti vanjskih ukazivanja, ni galame, ni 
buke. On se poslužio svojom snagom i pobio začas stoosamdeset i 
pet tisuća ljudi. (Usp. 4 Kr 19, 35) Zlodusi, jer su bespomoćni kao 
što upravo jesu, pokušavaju zastrašivati pa makar samo utvarama. 


29. poglavlje 
Ako sada netko razmotri Jobovu povijest, pa rekne: "Zašto je 
došao đavao i sve mu to nanio? Lišio ga je njegova imetka, pobio 
mu djecu (Tap: Job 1, 15 si.) te napokon i njega samoga udario 
teškom ranom", (Usp. Job 2, 1 si.) on neka zna da to nije đavao 

pokazao svoju moć, nego da je to Bog dopustio đavlu da ga iskuša. 
Budući da on po svojoj naravi ne može ništa ostvariti, zato je 
najprije zamolio i pošto je primio dopuštanje, dao se na posao. I 
zato možemo neprijatelja još više prezirati, jer on, i kad bi htio, 
nema vlasti ni nad jednim jedinim pravednikom. A da je ima, ne bi 
molio da mu se dade. Budući da je ne samo jedanput molio nego 
dvaput, pokazao je da je slab i nemoćan. Nije to nikakvo čudo, ako 
protiv Joba nije mogao ništa uspjeti, kad nije došlo ni do uništenja 
njegove stoke bez Božjeg dopuštenja. On, međutim, nema vlasti 
niti nad svinjama. U Evanđelju stoji napisano: 'Pozvali su 
Gospodina i rekli mu: Pošalji nas u ovo krdo svinja." (Mt 8, 31) 
Ako nisu imali nikakve vlasti ni nad svinjama, koliko je manje 
imaju nad ljudima koji su stvoreni na Božju sliku i priliku. 


30. poglavlje 

Čovjek se, prema tome, mora bojati samo Boga, a zloduhe 
mora prezirati i pred njima se ne mora baš ništa plašiti. Sto se oni 
većma trude, to se više mi moramo protiv njih gorljivo prepuštati 
trapnji. Uredan život i vjera u Boga snažno su oružje protiv njih. 
Đavli se najviše boje trapnikovih postova, bdijenja, njegovih 
molitava, blagosti, miroljubivosti, preziranja novca, isprazne 
slave, poniznosti, ljubavi prema siromasima, milosrđa, krotkosti, a 
napose pobožnosti prema Kristu. Zbog toga poduzimaju sve što 
mogu da ne biste pronalazili ljude koje oni gaze. Poznato im je 
kako je Spasitelj vjernicima protiv njih dao milost te kaže: 'Evo, 
dao sam vam da gazite po zmijama i štipavcima 1 po svoj sili 
neprijateljevoj.' (Lk 10, 19) 


31. poglavlje 

Ako se hvastaju da umiju proricati, neka se na to nitko ne 
obazire. Često znaju unaprijed kazati kako će za nekoliko dana 
doći braća, i ona se zaista i pojave. Čine to, ali ne zbog loga što bi 
se brinuli za one što ih slušaju, nego zato da ih upropaste kad vide 
da im vjeruju i da su ih dobili pod svoju vlast. Zato se na njih ne 
treba obazirati nego ih, kad govore, treba otjerati, jer su nam 
nepotrebni. Ta što je u tom čude- un ako demoni, kojih je tijelo 

sastavljeno 1z finijega tvoriva nogo što je ljudsko, nakon što su 
vidjeli osobe koje su se dalo na svoj put pa ih prestignu, unaprijed 
najave njihov dolazak? To bi isto mogao unaprijed učiniti i netko 
tko jaše, jer hrže napreduje nego obični putnici. Zato im se ne 
treba čuditi. Od onoga što se još nije dogodilo zlodusi ne znaju 
unaprijed ništa. Samo Bog zna sve, jer on sve zna i prije nego što 
se dogodi. (Usp. Dan 13, 42) Zlodusi poput lopova razglašuju što 
vide, ukoliko predusreću. Kolikima samo razglašuju ono što se 
dogodilo kod nas, da smo se npr. sastali, da prolio njih govorimo, 
prije nego što se ijedan od nas udaljio i to javio! To bi mogao 
učiniti i kakav brzonogi dječak koji preli Ii no spora pješaka. Ovo 
je moje mišljenje: Ako netko krene mi put iz Tebaide ili iz nekoga 
drugog kraja, vi ne znate iln Il on putuje, prije nego što je počeo 
putovati. Ako ste ga vidjeli kako ide, onda ga preteknete i najavite 
prije nego što stigne. Tako se onda dogodi da oni nakon nekoliko 
dana stignu. Zlodusi se vrlo često pokazuju kao lašci ako se 
putnici kojih su dolazak najavili, zbog nekoga razloga, povrate 
natrag. 


32. poglavlje 

Tako gdjekada brbljaju o vodi rijeke Nila. Vidjeli su kako je 
na području Etiopije padala obilna kiša pa tako znaju da dolazi do 
porasta vodostaja u rijeci. Tada se prethodno požure i to reknu 
prije nego što voda prispije u Egipat. I ljudi bi znali kazati to isto, 
kad bi se mogli onako žurno kretati kao oni. Kao što je Davidov 
izviđač koji se uspeo na neku uzvisinu ugledao došljaka prije nego 
oni koji bijahu dolje; 1 kao što je onaj koji se žurio 1 ispred ostalih 
nosio vijest, ali ne o onome što se još nije dogodilo, nego o onome 
što se zbiva; tako se i zlodusi naprežu te drugima javljaju buduća 
zbivanja, ali samo da ih zavaraju. Odredi li Božja providnost nešto 
drugo — a ona to može — onda zlodusi lažu 1 koji su se na njih 
obazirali bivaju prevareni. 


33. poglavlje 
Tako kod Helena (Grka) nastadoše proročišta 1 na taj su ih 
način zlodusi zavaravali. No zabluda je ipak naknadno u- tvrđena. 

I došao je naš Gospodin koji je zloduhe sam odmah zbunio. Oni 
sami po sebi ne znaju ništa nego kao lopovi iz- brbljaju ono što su 
vidjeli kod drugih. Mnogo više se oslanjaju na nagađanja nego što 
bi kao sigurno nešto mogli znati unaprijed. Ako kada nešto i 
sigurno pretkažu, zato im se zbog toga ne treba čuditi. I liječnici 
svoje iskustvo stječu na različitim bolestima pa kad na drugima 
ustanove iste pojave, vođeni uobičajenom vjerojatnošću, stvaraju 
svoje zaključke i kazuju svoje mišljenje. I mornari i seljaci 
promatraju uobičajeno stanje u zraku te unaprijed pretkazuju da li 
će biti oluja ili lijepo vrijeme. Zato nitko neće tvrditi da oni to 
unaprijed izjavljuju na temelju božanskoga nadahnuća nego na 
temelju svoga iskustva i uobičajena zbivanja. Ako, dakle, i zlodusi 
gdjekada nešto takvo slučajno pretkažu, ne treba im se zato čuditi 
niti se na njih treba obazirati. Ta kakvu korist imaju oni koji to 
slušaju? Ako slušaju zloduhe, makar se radilo o istinitim 
stvarijma, zar će ta spoznaja ići u prilog kreposti ili išta pridonijeti 
dobru vladanju? Nitko od nas neće biti suđen prema onome što ne 
zna niti će itko biti proglašen blaženim zato što je nešto naučio i 
stekao znanje, nego će svaki pojedinac biti suđen o tome da li je 
sačuvao vjeru i da li je Božje zapovijedi vjerno obdržavao. 


34. poglavlje 

Stoga se ne moramo truditi, nastojati 1 raditi oko toga da 
bismo unaprijed doznali kakva će jbiti budućnost, nego kako 
bismo ugodili Bogu. Nije potrebno moliti da bismo unaprijed 
saznali niti to smijemo zahtijevati kao neku nagradu za svoj 
trapnički način života, nego je potrebno da samo za to molimo da 
bismo iznijeli pobjedu nad đavlom. No, ako ipak želimo steći 
poznavanje budućnosti, nastojmo biti čisti u svom načinu 
mišljenja. Čvrsto sam uvjeren da svaka ona duša koja Je u svakom 
pogledu čista i primjereno svojoj naravi oplemenjena može više 
toga i veće stvari spoznati negoli zlodusi. Takvu će dušu imati 
onaj kojemu Gospodin sve otkriva, kao što je duša proroka Elizeja 
izdaleka vidjela Giezijeva djela (Uisp. 4 Kr 5, 26) i snage koje su 
se nalazile oko njega da ga čuvaju. (Usp. 4 Kor 6, 17) 

35. poglavlje 

Dođu li k vama noću pa vam hoće pretkazati budućnost ili 
ako reknu: "Mi smo anđeli", na njih se ne obazirite, jer lažu. Ako li 
s pohvalama govore o vašoj trapnji i nazovu vas blaženima, ne 
slušajte ih i na njih se ne osvrćite, nego se prekrižite i znakom 
križa blagoslovite svoju kuću te se pomolite. Vidjet ćete kako će ih 
nestati jer su strašljivi i silno se boje znaka božanskoga križa. Po 
njemu ih je božanski Spasitelj razoružao i nadvladao. (Usp. Kol 2, 
15) Ako li se besramno odupru, te počnu plesati i pojavljivati se 
kao najrazličitije utvare, nemojte se bojati, ne dajte se smesti, na 
njih se ne obazirite kao da su dobri. Moguće je uz Božju pomoć 
razlikovati dobre i zle duhove. Pogled na svete sa sobom ne donosi 
nikakve zabune. Prorok Izaija kaže: "On ne viče, on ne diže glasa 
niti se čuti može po ulicama.* (Iz 42, 2) Oni se pojavljuju mirno i 
umiljato, te u dušu odmah uđe radost, veselje i srčanost. S njima je 
Gospodin koji je naša radost, a snaga nam dolazi od Boga Oca. U 
toj su duši misli sređene, u njoj nema uzbuđenja. Zato ona, Bogom 
prosvijetljena, doživljava viđenja. Obuzima je želja 1 čežnja za 
božanskim i budućim, zato hoće da se s njima posve sjedini i da 
odavle ode k njima. Ako se neki kao slabi ljudi boje ukazanja 
dobrih bića, tada ona po svojoj ljubavi brzo otklanjaju svaku 
tjeskobu. Tako je Gabrijel postupio sa Zaharijom (Usp. Lk 1,14)1 
anđeo koji se na Gospodinovu grobu ukazao ženama, (Usp. Mt 28, 
5) kao 1 onaj o kojem čitamo u Evanđelju da je rekao pastirima: 
*Ne bojte se!* (Lk 2, 10 32) Strah pred njima ne nastaje iz 
plašljivosti nego iz spoznaje da je nazočan netko bolji. Tako stvar 
stoji s viđenjima svetih. 


36. poglavlje 

Nasrtaj i viđenje zloduha popraćeno je velikim metežom, 
nastaje uz buku, galamu i 1 urlanje kao kad neodgojeni mladići i 
razbojnici načine graju. To odmah u duši uzrokuje strah, 
zbunjenost 1 nesređenost mišljenja te sram 1 odvratnost prema 
trapnji. Pojavljuje se bezbrižnost, bol, uspomena na rođake, strah 
pred smrću. Izranja žudnja za onim što je zlo, zanemarivanje 
kreposti i izopačivanje karaktera. Doživite li viđenje pa se 
uplašite, straha će odmah nestati, a umjesto njega će se pojaviti 

neizreciva radost, ugodno raspoloženje, odvažnost 1 osvježenje, 
misli će se srediti kao 1 sve ostalo o čem sam upravo govorio, 
prevladat će srčanost i ljubav prema Bogu: Imajte tada pouzdanja i 
molite jer duša koja živi u radosti i smirenosti pokazuje da je onaj 
koji je nazočan svet. Tako je kliktao Abraham kad je vidio 
Gospodina, a Ivan se od radosti u majčinoj utrobi počeo praćakati 
kad je odjeknuo glas Bogorodice Marije. (Usp. Lk 1, 41) Ako, 
međutim, prigodom nekih ukazanja nastane pomutnja, vika 
izvana, svjetovna opsjena, prijetnja smrću i tome slično, što sam 
spomenuo već prije, po tome ćete poznati da nastupa navala Zloga. 


37. poglavlje 

Neka vam i ovo bude kao jedan znak: ako u duši ne mine strah, to 
je dokaz da je nazočan neprijatelj. Zlodusi ne otklanjaju strah kao što 
je to učinio veliki arkanđeo Gabrijel kod Marije i Zaharije, kao i onaj 
koji se kod Isusova groba ukazao ženama. Štoviše, ako se namjere na 
strašljivce, pojačaju svoje utvare da bi ih još više zastrašili. Zatim 
dolaze pa im se izruguju i govore: 'Bacite se ničice i pklonite se!? 
Tako su varali pogane, pa su ih oni zato smatrali bogovima, a sve je to 
bila prijevara. Gospodin kod nas nije toga dopustio da bismo bili od 
đavla zavedeni, jer ga je on, kad je i pred njim pokušao s takvim 
utvarama, prekorio rekavši: "Odlazi, Sotono! Ta pisano je: 
Gospodinu Bogu svom se klanjaj i njemu jedinom služi!* (Mt 4, 
10) Zato još više moramo prezirati zloduha. Ono što je Gospodin 
rekao, to je za nas i učiinio, kako bi zlodusi čuli i od nas te iste 
riječi te se povukli zbog Gospodina koji ih je tim istim riječima 
osudio. 


38. poglavlje 

Onaj koji ima dar izgonjenja zloduha ne smije se zbog toga 
dičiti niti isprsavati. Ne treba se ni onome koji uspješno izgoni 
zloduhe diviti, a onoga koji taj dar ne posjeduje ne smijemo 
prezirati. Kod svakoga treba što više gledati na trapnju 1 takva 
valja ili nasljedovati ili se popravljati da bismo ga mogli 
nasljedovati. Činiti znakove nije naša stvar nego je to 
Gospodinovo djelo. On je rekao svojim učenicima: *Ne radujte se 
što vam se duhovi pokoravaju, nego se radujte što su vam imena 

zapisana na nebesima." (Lk 10, 20) Ako su nam, naime, imena 
zapisana u nebu, to je samo znak prepoznavanja naših kreposti i 
našega života. Izgonjenje zloduha je milost koju nam podjeljuje 
naš Spasitelj. Zato je onima koji se nisu dičili svojim krepostima 
nego su se hvalili znakovima koje su činili pa su govorili: 
"Gospodine, nismo li mi u ivoje ime đavle izgonili, u tvoje ime 
mnoga čudesa činili?" (Mt 7, 22), odgovorio: 'Nikada vas nisam 
poznavao!* (Mt 7, 23) Ta Gospodin ne poznaje bezbožničkih 
putova. Stoga, kao što smo malo prije rekli, moramo moliti kako 
bismo dobili milost raspoznavanja duhova da ne bismo, kao što je 
napisano, vjerovali svakome duhu. (Usp. IIv 4, 1) 


39. poglavlje 

Kanio sam sada svršiti a da o sebi ništa ne pripovijedam pi da 
biste se zadovoljili s onim što sam rekao. Da ne biste mislili da sam to 
samo tako rekao, budite uvjereni da sam I u ni vas sve iznio na temelju 
svojih iskustava i po istini pa i u vam zato pripovijedati o 
navaljivanjima zloduha što sam ili doživio. Pa nek ispadnem i kao 
luđak, (Usp. 2 Kor I1, 16; 12, 6.11) Gospodin koji me sluša pozna 
čistoću moje savjesti. On zna da se sve to nije događalo poradi mene 
nego iz ljubavi prema vama i da bih vas ohrabrio. O, koliko su me puta 
veličali kao blažena, a ja sam ih u ime Gospodnje prokleo. Koliko 
su samo puta pretkazivali poplavu rijeke, a ja sam im kratko rekao: 
'Što se to vas tiče? Jednom su mi zgodom došli s različitim 
prijetnjama i kao vojnici me opkolili naoružani svojim oružjem. 
Nekom drugom zgodom su mi opet napunili kuću konjima, divljim 
zvijerima i zmijama. Ja sam zapjevao psalam: Jedni kolima 
bojnim, drugi konjima, mi imenom Jahve, Boga našega! ? (Ps 19, 8) 
I u ime Gospodinovo su molitvom bili protjerani. Jednom mi 
prilikom dođoše kad se već smračilo u svijetlom obličju te mi 
rekoše: "Dođosmo, Antune, da ti posvijetlimo.' Ja sam nato 
zatvorio oči te sam molio, i bezbožničko se svjetlo odmah utrnulo. 
Nakon nekoliko mjeseci ponovno se pojaviše. Dok su pjevali 
psalme i izgovarali riječi Sv. pisma, ja nisam ništa slušao kao da 
sam gluh." (Usp. Ps 37, 14) Nekom su drugom zgodom pro- drmali 
boravište, a ja sam molio 1 u svojoj sam svijesti ostao miran. Nakon 
toga su se ponovno pojavili pa su galamili, zviždali, plesali. A kad 


47 


sam ja sam za sebe pjevao psalme, oni su odmah počeli naricati i 
plakati kao da su lišeni svoje moći. Ja sam, međutim, slavio 
Gospodina koji je osujetio njihovu drskost i njihovu mahnitost. 


40. poglavlje 

Jednom se pojavio izvanredno velik zloduh kao avet i usudio se 
reći: "Ja sam Božja snaga i ja sam providnost. Što hoćeš da ti 
poklonim?* — Ja sam u ime Kristovo prema njemu dahnuo, 
pokušao ga udariti i pričinilo mi se kao da sam ga pogodio; i 
odmah ga je u ime Kristovo zajedno sa svim njegovim zlodusima 
nestalo. — Kad sam jednom postio, došao mi je prefriganac kao 
utvara u monaškom obličju s kruščićima te mi je savjetujući rekao: 
'Jedi i prestani sa svojim naporima! I ti si samo čovjek, oslabit 
ćeš." Otkrio sam njegovu lukavštinu, ustao i počeo moliti. Toga 
nije mogao izdržati. Iščezao je i činilo se kao da izlazi kroz vrata 
poput dima. O, kako je često učinio da mi se u pustinji pokaže 
zlato, ne bih li ga samo uzeo i pogledao. Ja sam, međutim, protiv 
njega zapjevao psalam, i odmah ga je nestalo. — Često su me 
zlostavljali batinanjem, ali sam im rekao: "Ništa me neće rastaviti 
od ljubavi Kristove!' (Rim 8, 35. 39) Zatim su me izmjenično 
udarali. No, nisam bio ja onaj koji ih je obuzdavao i porazio, nego 
je to bio Gospodin koji je rekao: "Promatrah Sotonu, kako poput 
munje s neba pade.* (Lk 10, 18) Djeco moja, nato sam se sjetio 
Apostolove riječi 1 primijenio je na sebe. (Usp. 1 Kor 4, 6) da biste 
1 vi naučili kako se ne smije u trapnji popuštati 1 kako se ne treba 
plašiti zloduha. 


41. poglavlje 

Kako sam već jednom zbog svoga pripovijedanja postao 
luđakom, (Usp. 2 Kor 11, 16; 12, 6. 11) zato čujte još 1 ovo da biste 
bili sigurni i hrabri. Vjerujte mi, jer ne lažem. — Jednom mi je u 
pustinji gdje sam iboravio netko kucao na vrata ćelije. Izišao sam i 
ugledao veliku, visoku prikazu. Kad sam je upitao: "Tko si ti?", 
odgovorio je: "Ja sam Sotona.“ Nato sam nastavio: "Što radiš 
ovdje?" On je odgovorio: 'Zašto me i monasi i ostali kršćani bez 
ikakva temelja pogrđuju? Zašto me uvijek proklinju?? — Kad sam 
mu odgovorio: 'Pa zašto im do- đijavaš?', on je odgovorio: 

Nisam j ja onaj koji im pravi teškoće, nego oni sami sebe zbunjuju, 

jer sam ja slab." — A niste li čitali riječi psalma: >Dušmani 
klonuše, smrvljeni zauvijek, ti im gradove razori — nema im 
spomena.< (Ps 9, 7) Ja više nemam rnigdje mjesta, nikakva oružja, 
nijednoga grada. Posvuda se nalaze kršćani a sada su i pustinju 
ispunili monasima. Oni treba da sami sebe čuvaju, a mene neka 
bezrazložno ne proklinju.* Zadivio sam se Gospodinovoj milosti 
te sam mu rekao: "Premda uvijek lažeš i nikada ne govoriš istinu, 
ipak si sada, pa makar i protiv svoje volje, rekao istinu. Krist te je 
svojim dolaskom osudio da postaneš nemoćan; on te porazio i 
razoružao.* Kad je on čuo Spasiteljevo ime, nije mogao podnijeti 
njegovu snagu te je iščezao. 


42. poglavlje 

Ako, dakle, čak i sam đavao priznaje da je slab, zato ga 
moramo kao i njegove zloduhe potpuno prezreti. Naš neprijatelj, 
doduše, sa svojim psima raspolaže mnogim lukavštinama, ali mi 
ga možemo prezirati, jer smo upoznali njihovu slabost. Stoga, ne 
klonimo duhom; ne dopustimo da u svojoj duši mislimo na strah; 
mi ne želimo sami u sebe unijeti tjeskobo kad govorimo: "Samo 
neka ne dođe nikakav zloduh koji bi me slomio. Neka me on samo 
ne zgrabi i ne obori ili neka ne dođe iznenada i neka me ne zbuni! 
Nećemo uopće na nešto takvo ni misliti, nećemo se žalostiti kao da 
propadamo. Nama je daleko više stalo do toga da budemo srčani i 
radosni što smo spaseni. U svojoj ćemo unutrašnjosti razbuditi 
svijest da je s nama Gospodin koji ih je rastjerao i porazio. 
Razmišljat ćemo o tome i to ćemo imati na pameti da nam 
neprijatelj ne može nauditi, jer je s nama Gospodin. Kad nam se 
ukazuju, prema nama se ponašaju onako u kakvu nas stanju nađu i 
prema mislima koje u nama otkrivaju oblikuju i svoje utvare. 
Ustanove li tada da smo kukavički raspoloženi i zbunjeni, odmah 
se požure kao i razbojnici koji upadnu u mjesto koje je bez ikakva 
nadzora, a ono što upravo sami o sebi mislimo oni osim toga još 
povećaju. Opaze li da smo bojažljivi i kukavički raspoloženi, tada 
svojim utvarama i prijetnjama povećaju našu malodušnost i time 
muče siromašnu dušu. Ako nas, naprotiv, nađu da smo radosni u 
Gospodinu, da razmatramo o budućim dobrima, o Gospodinovim 

darovima, da razmišljamo kako se sve nalazi u Gospodinovoj ruci, 
kako jedan zloduh ne može ništa uspjeti protiv jednoga kršćanina, 
da on nema nikakve vlasti ni nad kim, — opaze li da je duša 
zaštićena takvim mislima, postiđeni će se ukloniti. Tako se 
neprijatelj udaljio od Joba kad ga je našao tako zaštićena. Kad je, 
naprotiv, -našao Judu koji nije na taj način bio zaštićen, uzeo ga je 
pod svoju vlast. Ako, dakle, hoćemo neprijatelja prezreti, uvijek 
razmišljajmo o Gospodinovim milostima, i neka nam se duša 
neprestano raduje u radosnoj nadi. (Usp. Rim 12, 12) Tada ćemo 
pothvate zloduha promatrati kao dim, opazit ćemo da nas ne 
progone nego da bježe. Kao što sam već prije naglasio, oni su vrlo 
kukavički raspoloženi, jer neprestano očekuju pripravljeni im 
oganj. 


43. poglavlje 

Neka vam i ovo što slijedi bude znak vaše neustrašivo- sti 
pred njima: Opaziš li neku prikazu, nemoj odmah kukavički 
klonuti, nego je odvažno upitaj tko je: "Tko si 1 odakle dolaziš?" 
Ako je svetačka prikaza, ona će ti uliti sigurnost i tvoj će strah 
preokrenuti u radost. Bude li to đavolska prikaza, ona će odmah 
postati nemoćna kad opazi siguran i jak duh. To je, naime, znak 
smirene duše, postaviti jednostavno pitanje: "Tko si tii odakle 
dolaziš?" Tako je pitao sin Navin te je došao do spoznaje 9 ani 
Danijelu nije ostao sakriven neprijatelj kad ga je upitao.« (Usp. 
Dan 10, 11; 18, 19) 


44. poglavlje 
Stanje u Antunovim boravištima 
Antun je svojim poučavanjem sve obradovao. Jedni su još 
više zavoljeli krepost, kod drugih je nestalo nemara, a kod treće je 
skupine nestalo urnišljenosti. Svi su bez daljnjega prihvatili 
uvjeravanje da đavolska napastovanja treba prezirati, a divili su se 
milosti raspoznavanja duhova što ju je Gospodin podijelio 
Antunu. Na gori su se nalazila boravišta poput šatora anđeoskih 





15 Usp. Jš 5, 13; latinski tekst Jošuu zove »sin Nunov«, a grčki »sin Navin«. 

zborova koji su pjevali psalme i bavili se čitanjem Sv. pisma; 
postili su i molili se; radovali su se budućoj nadi; bavili su se 
djelima milosrđa, njegovali su međusobnu ljubav 1 slogu. Sve je to 
izgledalo kao malo zasebno kraljevstvo, puno straha Božjega i 
pravednosti. Nije tu bilo nikoga koji bi činio ili trpio nepravdu, 
nije se tu ništa znalo o mrskom utjerivanju poreza. Bila je to 
skupina trap- tvka i svima su misli bile usmjerene prema jednome, 
prema Kreposti. Tko je imao prilike vidjeti te samostane i 
ponašanje monaha, taj je morao uskliknuti i reći: »Kako su ti lijepi 
šatori, Jakobe, 1 stanovi tvoji, Izraele! Kao dolovi što se steru, lino 
vrtovi uz obalu rijeke, kao aleje što ih Jahve posadi, kao ii'dri 
pokraj voda!« (Br 24, 5. 6) 


45. poglavlje 
Antun se vraća u svoje samotište 
Antun se po svom običaju povukao da bude sam sa sobom u svom 
samotištu. Pojačao je svoju trapnju i danomiceje u svojim mislima 
uzdisao za nebeskim stanovima. Za njima je čeznuo i razmatrao o 
prolaznosti ljudskoga života. Kad je htio jesti ili spavati, ili kad je 
udovoljavao drugim tjelesnim potrebama, sramio se kad bi se 
sjetio duhovne naravi svoje duše. Ako je htio zajedno jesti s 
mnogim drugim monasima, tada bi sebi često dozivao u pamet 
svoju duhovnu hranu, prekinuo bi blagovanje i od njih bi se 
udaljio, jer je držao da bi se morao zacrveniti ako bi ga drugi 
gledali kako jede. Ipak je jeo, jer ga je na to silio obzir prema 
vlastitom tijelu. Često je to činio i zajednički s braćom. Pred njima 
se, doduše, sramio, ali ga je tješila pomisao da će im koristiti 
svojim poticajima. Objašnjavao je kako bi čovjek morao cijelo 
vrijeme više posvetiti duši negoli tijelu; morao bi prisiljen 
potrebom jedan mali dio vremena posvetiti tijelu ali bi ipak morao 
većma živjeti za dušu 1 ići za njezinom korišću da je ne bi za sobom 
povukli tjelesni užici nego da ona što više sebi podloži tijelo; 
Spasitelj je ovako rekao: »Ne budite zabrinuti za život svoj: što 
ćete jesti, što piti; ni za tijelo svoje: u što ćete se obući.« (Lk 12, 22; 
Mt 6, 25) »Ne tražite što ćete jesti, što piti. Ne uznemirujte se! Ta 
sve to traže pogani ovoga svijeta. Otac vaš zna da vam je sve to 

potrebno. Nego, tražite kraljevstvo nebesko, a to će vam se 
nadodati!« (Lk 12, 29—31; Mt 6, 31—33) 


46. poglavlje 
Antun odlazi u Aleksandriju. Čezne za mučeništvom, ali ga ne 
postizava. 


Crkvu je tada zadesilo progonstvo koje je provalilo za 
Maksimina.'" Kad su sveti mučenici dovedeni u Aleksandriju, 
ostavio je svoje boravište i slijedio ih. Rekao je: »Pođimo i mi s 
dva razloga: ako smo pozvani, izdržat ćemo borbu, a ako nismo, 
vidjet ćemo borce za istinu.« Čeznuo je za tim da postane svjedok 
krvi. Budući da se nije htio izručiti, posluživao je priznavaoce u 
rudnicima 1 zatvorima. Pred sudištem je pokazao veliku odvažnost, 
predvedene je borce za vjeru odvažno hrabrio i dok su pružali 
svjedočanstvo, prihvaćao ih je i sprovodio, dok ne bi dovršili. Kad 
je sudac opazio srčanost i gorljivost što je pokazaše on i njegovi 
učenici, zabranio je da se ijedan monah pokaže pred sudom, a isto 
tako da nijedan ne ostane u gradu. Svi su ostali odlučili da se toga 
dana sakriju. Antun, međutim, nije toj naredbi posvetio ni 
najmanju pažnju. On je, štoviše, oprao svoju gornju haljinu 1 
sutradan se pojavio na istaknutome mjestu pred predsjedateljem u 
svem svom dostojanstvu. Svi su se tome divili, a i predsjedatelj 
suda je to zapazio. Kad je taj prolazio sa svojom svitom, Antun je 
neustrašivo stajao na svome mjestu i pružio primjer hrabrosti 
kršćana. Kako sam već prije napomenuo, on je također želio 
mučeništvo. Činilo se da ga bolno pogađa to što mu nije pošlo za 
rukom podnijeti svjedočanstvo mučeništva. Gospodin ga je htio 
sačuvati poradi našega spasenja 1 poradi drugih, da bi i u trapnji, 
koju je naučio čitajući Sv. pismo, postao učiteljem mnogih. Mnogi 
su, koji su promatrali način njegova života, pošli za njim. Ponovno 
je, kao što je već običavao, posluživao priznavaoce i mučio se 
služeći im jednako taiko kao da se s njima zajedno nalazi u 





1 Suvladar cara Dioklecijana Galerije Maksimijan, umro 310 g. 

zatočeništvu. (Usp. Heb 13, 3) 


47. poglavlje 


Strogost Antunova života 


Kadj je napokon progonstvo prestalo i kad je blaženi biskup 
Petar'* podnio mučeništvo, Antun se udaljio i ponovno povukao u 
samotište. Tu je danomice pružao svjedočanstvo u svojoj savjesti i 
borio se u bojevima vjere. Tu je vjerno provodio još strožu trapnju. 
Uvijek je postio, donja mu je haljina bila od kostrijeti a gornja je 
bila od kože. Tu je odjeću nosio do kraja svoga života. Svoje tijelo 
nije nikada prao vodom da bi tako odstranio prljavštinu, ni noge 
nije prao ili bi ih samo namočio u vodi, ali ni to nije bilo bez velike 
potrebe.'" Nikada ga nije nitko vidio gola i uopće nijedan čovjek 
nije vidio Antunovo nago tijelo, izuzetno se to dogodilo samo onda 
kad je nakon smrti bio pokopan. 


48. poglavlje 
Od zloduha oslobađa Martinijanovu kćerku 


Kad se tako povukao u samoću, odredio je neko određeno 
vrijeme kad se nije ni pojavljivao niti je ikoga drugog puštao k 
sebi. Tada mu je došao neki Martinijan, po zanimanju časnik, te 
mu je dosađivao. Taj je, naime, imao kćer koju je mučio zloduh. 
Dugo mu je kucao na vrata i zamolio ga ne bi li izišao da se pomoli 
za dijete. Antun se nije dao skloniti da bi otvorio nego je odozgor 
provirio i rekao: »Čovječe, zašto me zoveš? I ja sam samo čovjek 





!5 Od g. 300. nadbiskup Aleksandrije. U vrijeme Dioklecijanovih progona 


spasio se bijegom. Za njegova je izbivanja došlo do Melecijeva raskola. Umro je 
mučeničkom smrću godine 311. 

1 Već samo putovanje kroz pustinju, a naročito trajan boravak u njoj, nužno za 
sobom povlači problem vode. — Što sv. Atanazije kaže za Antuna da se nije prao ni 
kupao, prije svega je konstatacija činjenice, a nije ovdje istaknuto zato da bi se to 
nasljedovalo. Svetac je tu žrtvu uklapao u cjelokupnost svoga pokomničkoga života. 

kao što si 1 ti. No, ako vjeruješ u Krista komu ja služim, onda se 
udalji, moli se Bogu kako te upućuje tvoja vjera, 1 ispunit će ti se 
želja.« On je odmah povjerovao, zazvao Krista i kad je otišao, bila 
mu je kći oslobođena od zloduha. Gospodin je još mnogo toga 
izveo po njemu, jer je rekao: »Molite i dat će vam se.« (Lk 11, 9) 
Mnogi su bolesnici samo spavali pred njegovom nastambom te su 
ozdravljali po vjeri i usrdnoj molitvi, a da im Antun nije ni vrata 
otvorio. 


49. poglavlje 
Antun se sklonio na brdo u unutrašnjosti pustinje 


Kad je Antun vidio kako mu mnogi dodijavaju i kako ga 
bezobzirno ne puštaju da živi u samoći, razmisli i htjede se ubrzo 
preseliti u Gornju Tebaidu među ljude koji ga nisu poznavali, da 
se ne bi uznio zbog stvari što ih je Gospodin po njemu izvodio i da 
ga ne bi netko zbog toga prekomjerno cijenio. Od braće je uzeo 
hljepčića i zaustavio se na obali rijeke da vidi hoće li proći kakav 
brod kojim bi mogao uzvodno ploviti. Dok je on tako, zaokupljen 
tim mislima, ondje stajao, odozgor je čuo glas koji ga je uputio: 
»Antune, kamo ideš 1 zašto?« To ga nije smelo, nego kao da je već 
navikao da bude tako pozivan, kad je čuo glas, odgovorio je 
rekavši: »Budući da mi mnogi ljudi ne dopuštaju živjeti u samoći, 
odlazim u Gornju Tebaidu, a napose to činim zato što mi mnogo 
dosađuju i 1 dodijavaju, j jer od mene zahtijevaju takve stvari koje 
premašuju moje snage.« Nato mu je glas ponovno rekao: »Ako 
odeš u Gornju Tebaidu, kako si odlučio, ili ako siđeš u Bukoliju, 
kažem ti da ćeš morati svladavati veći, štoviše, dvostruki napor. 
Ako doista želiš živjeti samo za sebe, onda pođi gore u unutrašnju 
pustinju.« Antun je odgovorio: »A tko će mi pokazati put, jer mi je 
nepoznat?« Tada ga je glas odmah upozorio na Saracene koji 
namjeravaju ići tim putem. Antun je pošao k njima, približio im se 
1 zamolio ih da bi ga sa sobom poveli u pustinju. Oni ga prijateljski 
prihvatiše kao da im je to zapovjedila Providnost. Putovao je s 

njima tri dana i tri noći i stigao na vrlo visoku goru.“ Na podnožju 
te gore tekla je vrlo bistra voda koja bijaše pitka i hladna. Podalje 
se sterala ravnica i na njoj nekoliko stabala datulja, zapuštenih 
tijekom vremena. 


50.poglavlje 


Antun je to mjesto zavolio, jer mu ga je dodijelila Božja 
providnost. To je bilo upravo ono mjesto koje mu je naznačio glas 
koji mu je govorio na obali rijeke. Isprva je, uzevši 1 ruh od 
Saracena, ostao sam na gori a da s njim nije bilo više nikoga. To je 
mjesto smatrao svojom vlastitom kućom. Ti su Saraceni, vidjevši 
Antunov zanos u dobru i spremnost njegove volje, baš namjerno 
prolazili onim putem kroz pustinju i rado su mu davali kruha. 
Skromnu i neznatnu hranu ubirao je 1 s datulja. Kad su braća 
saznala za njegovo boravište, poput djece koja misle na svoga oca, 
preuzela su bricu da mu šalju kruh. Kad je Antun opazio kako se 
mnogi bog kruha muče i naprežu, htio je i u tom poštedjeti 
monahe. Razmislio je i zamolio nekolicinu svojih posjetilaca da bi 
mu donijeli dvorožnu kopaču, sjekiru i malo pšenice. Kad je ve to 
primio, pogledao je okoliš i pronašao malen prikladan prostor koji 
je obradio kao polje. A budući da ga je mogao obilno zalijevati iz 
svoga izvora, zasijao ga je pšenicom. Kad je tako proveo godinu 
dana, dobio je odatle svoj kruh. Bio je radostan što više neće 
nikome biti na teret i što će u svemu biti neovisan. Kad su se 
ponovno kod njega našli posjetioci, zasadio je i nešto povrća kako 
bi se gosti nakon mučna i napornu puta mogli malo osvježiti. 
Isprva su divlje pustinjske zvijeri, koje su dolazile na vodu, 
njegovu usjevu i nasadu nanosile štetu. Jednu je od tih životinja 
prijateljski uhvatio pa joj je rekao: »Zašto mi pravite štetu, a ja 
nikome od vas ne činim ništa nažao? Udaljite se i u ime 
Gospodnje, nemojte se više približavati ovome mjestu!« Od toga 
časa nije više nijedna od njih onamo dolazila, kao da su se bojale 





Riječ je ovdje o već spomenutom Antu novu samotištu nagori Kolzim. — 
Vidi bilj. 5. 

spomenute zabrane. 


SLpoglavlje 


Njegove borbe sa zlodusima 


I nadalje se zadržavao sam na gori, bavio se molitvom i 
trapnjom. Braća koja su ga posluživala zamoliše ga neka bi im 
dopustio da ga jedanput mjesečno posjete pa da mu donesu 
maslina, mahuna i ulja. Tada je već bio u visokim godinama. 
Kakve je borbe morao voditi u vrijeme svoga tamošnjega boravka 
— ali to nisu bile borbe »protiv krvi i mesa« (Et 6, 12) kao što piše 
sv. Apostol, nego se morao boriti sa svojim protivnicima, 
zlodusima — to smo doznali od njegovih posjetilaca. I ondje su 
imali prilike čuti viku, mnoge glasove, kao neku lomljavu kakva 
se proizvodi oružjem, a noću su vidjeli kako je gora bila puna 
divlje zvjeradi. Promatrali su 1 Antuna kako se borio jednako kao 
da je pred sobom imao vidljive neprijatelje i gledali su ga kako 
moli. Svoje posjetioce je hrabrio, a sam se borio klečanjem i 
molitvom koju je upravljao Gospodinu. To je uistinu bilo vrijedno 
divljenja, kako se on koji je samotnički boravio u toj pustinji nije 
bojao ni navaljivanja zloduha niti se plašio divljine tako mnogih 
četvero- nožnih životinja i zmija koje su se ondje nalazile. On se, 
kao što je pisano, pouzdavao u Gospodina, nepomičan i posve 
smiren kao brdo Sion. (Usp. Ps 124, 1) Štoviše, zlodusi su od 
njega bježali, a divlje su zvijeri, kao što kaže Sv. pismo, s njime 
živjele u miru. 


52poglavlje 

Đavao ga je, kao što pjeva David, (Usp. Ps 34, 16) budno 

promatrao 1 na nj je škripao zubima. Spasitelj mu je pružao utjehu, 

te mu lukavština 1 mnogostruka đavlova prepredenost nije 
naškodila. Kad bi se noću probudio, đavao bi na nj poslao 


divlje zvijeri. Skoro su sve hijene onoga pustinjskog područja 
došle iz svojih skloništa te su ga opkolile, a on se nalazio usred 

njih. Kako je koja od njih otvorila svoje ralje 1 prijetila mu da će ga 
ugristi, jer je u njima otkrio đavlovu lukavštinu, svima je 
doviknuo: »Ako nada mnom imate vlast, spreman sam predati 
vam se da me požderete. Ako li su vas zlodusi poslali, onda se 
raziđite bez oklijevanja, jer sam ja sluga Kristov.« Kad je Antun to 
rekao, hijene su se razbjegle kao da ih je ošinuo svojim riječima. 


53. poglavlje 

Nekoliko dana nakon toga radio je svoj posao, jer je na to 
vrlo pazio da uvijek bude zaposlen. Tako je došao netko na vrata i 
povukao pletivo na kojem je radio. Pleo je, naime, košare i davao 
ih svojim posjetiocima kao naknadu za ono šte bi mu donijeli. 
Antun je ustao i ugledao neko biće koje je do bedara izgledalo kao 
čovjek a noge su mu bile kao u magarca. Antun se samo prekrižio 
1 rekao: »Ja sam sluga Kristov. Ako si poslan protiv mene, evo, 
ovdje sam!« Životinja je, međutim, tako brzo otrčala da je u žurbi 
pala i zaglavila. Smrt te životinje označila je poraz zloduha koji su 
poduzeli sve što im je bilo moguće kako bi ga iz pustinje protjerali, 
ali im to nije uspjelo. 


s4.poglavlje 
Amtunov posjet braći 


Monasi ga jednom zamoliše da bi došao k njima u Donji 
Egipat i da bi neko vrijeme proveo u njihovim boravištima. Tada 
je krenuo zajedno s monasima koji bijahu došli k njemu. Jedna im 
je deva nosila kruh i vodu. Cijela j je ta pustinja bezvodna i ondje 
nigdje nema pitke vode osim pod onom gorom gdje se nalazilo 
njegovo samotište. Tu uzeše vode 1 za sebe. Kad su putujući vodu 
potrošili 1 zavladala silna žega, svi se nađoše u velikoj pogibli. 
Naokolo pretražiše onaj kraj i nigdje ne pronađoše vode. Napokon 
više nisu mogli dalje putovati pa su polijegali po zemlji a devu su 
pustili da ide dulje. Sumnjali su da će se spasiti. Kad je starac 
Antun vidio da Se svi nalaze u opasnosti, silno se ražalostio i 

počeo uzdisati. Zatim se od ostalih malo udaljio, kleknuo, raširio 
ruke i počeo moliti. I Gospodin je dao da na onome mjestu gdje je 
molio odmah počne teći voda. Svi su pili i osvježili se. Napunili su 
mješine, potražili devu i našli je. Njezin je povodac slučajno zapeo 
za neki kamen, i tako je životinja zaustavljena. Dovedoše je, 
napojiše, natovariše na nju mješine i sret- no nastaviše svoje 
putovanje. Kad je Antun stigao do mjesta na kojemu su se nalazili 
monasi, svi ga pozdraviše kao da ugledaše svoga oca. Obdario ih 
je svojim pripovijedanjem što ga je sa svoje gore sa sobom donio i 
prenio im je svoja korisna iskustva. Tada na brdima opet nastade 
radost i oduševljenje za daljnje napredovanje. Bili su utješeni 
međusobnom vjerom. (Usp. Rim 1, 12) I on se sam obradovao kad 
je vidio gorljivost monaha i kad je našao i svoju sestru koja je u 
svom djevičanstvu već bila u godinama. I ona je bila predstojnica 
ostalih djevica. 


55.poglavlje 
Povratak na goru, Antunovi poticaji posjetiocima 


Nakon nekoliko dana se, međutim, ponovno vratio na goru. I 
otada su ga mnogi posjećivali. Usuđivali su se k njemu doći i 
različiti patnici. Za sve monahe koji su ga tražili imao je u pripravi 
samo ovaj poticaj: Poticao ih je da vjeruju u Krista 1 da ga ljube. 
Neka se čuvaju nečistih misli 1 tjelesnih užitaka kao što stoji u Sv. 
pismu: »Ne dajte se zavesti sitošću trbuha!« (Izr 24, 15) I dodao je: 
»Izbjegavajte isprazno slavo- hleplje. Neprestano molite, te prije i 
nakon spavanja pjevajte psalme. U svoje pamćenje utiskujte 
zapovijedi Sv. pisma, razmišljajte o djelima svetaca da biste tako, 
nasljedujući ih, u svojoj duši ostvarili sklad. To ćete sve lako moći 
ostvariti ako se budete držali Božjih zapovljedi.« I savjetovao im 
je također da često razmatraju Apostolovu riječ: »Sunce nek ne 
zađe nad vašom srdžbom« (Ef 4. 26) ili nad bilo kojim drugim 
našim grijehom. 

Govorio je: »Kako je dobro da sunce ne zađe nad grijehom 
koji bismo preko dana počinili niti da mjesec prijeđe ili da nas 

prekorava zbog našega noćnoga grijeha ili zle misli. Da bi se u 
nama sačuvalo takvo stanje, dobro je poslušati Apostola i slijediti 
njegovu zapovijed koja glasi: "Sami sebe ispi- tujte, jeste li u vjeri! 
Sami sebe provjeravajte!? (2 Kor 13, 5). Svaki dan, dakle, treba da 
položimo račun o svojim djelima tijekom dana i tijekom noći. Ako 
je tko sagriješio, neka prestane griješiti; a ako nije sagriješio, neka 
se zbog toga ne diči. U dobru moramo ustrajati, ne smijemo biti 
bezbrižni, svoje bližnje ne smijemo osuđivati a sebe opravdavati, 
kao što veli sv. apostol Pavao, dok ne dođe Gospodin koji istražuje 
1 ono što je sakriveno. (Usp. 1 Kor 4, 5; Rim 2, 16) Da nam često 
ostane sakriveno ono što sami činimo, toga ne znamo, a Gospodin 
opaža sve. Sud ćemo prepustiti njemu, a zajednički ćemo jedni s 
drugima biti strpljivi i jedni drugima nositi breme. (Usp. Gal 6, 2). 
Sami ćemo sebe ispitivati pa ako smo nešto zanemarili, nastojat 
ćemo to izvršiti. Da bismo se osigurali pred grijehom, neka nam 
slijedeće posluži kao zaštitno sredstvo: Svaki pojedini između nas 
treba da vodi račun o djelima 1 zbivanjima u duši i da ih zabilježi 
kao da bismo ih trebali jedan drugome priopćiti. Kad bismo imali 
pred očima činjenicu da nas naš bližnji može zbuniti kad dozna 
naše grijehe koje bismo mu iznijeli, ne bismo više griješili niti 
bismo išta zlo mislili. Ta tko želi da ga se vidi kad griješi? Ili tko 
radije ne laže, ako je sagriješio jer želi da to bude sakriveno? Kao 
što ne bismo htjeli, kad bismo jedni druge vidjeli, da nas se smatra 
neubrojivima, zato bismo se radije, kad bismo bilježili svoje misli, 
kao da bismo ih morali jedan drugome priopćiti, čuvali tih ružnih 
misli, jer se bojimo da bismo bili raskrinkani. To bilježenje treba 
da zauzme mjesto očiju naše subraće trapnika da bismo se 
prigodom bilježenja zacrvenili kao da smo viđeni. Budemo li sebe 
tako oblikovali, moći ćemo upokoriti svoje tijelo 1 svidjeti se 
Gospodinu, a neprijateljevu ćemo lukavštinu osujetiti. « 

56.poglavlje 
Tako je Antun govorio svojim posjetiocima. S patnicima je 
suosjećao u njihovu trpljenju i s njima je molio. Često ga jriu 
mnogim slučajevima Gospodin uslišao. Kad je bio uslišan, nije se 
hvastao, a ako nije bio uslišan, nije mrmljao nego Jr uvijek 
Gospodinu zahvaljivao, a bolesnike je tješio i hrabrio da budu 
srčani i da imaju na pameti kako izlječenje nije ni njegova ni 
uopće čovjekova stvar, nego da se nalazi u rutama Božjim, jer Bog 
vraća zdravlje kad hoće i kome hoće. Patnici su starčeve riječi 
primali kao i ozdravljenje; naučili su kako ne smiju klonuti nego 
kako, štoviše, moraju ustrajati. Oni koji zadobiše zdravlje, bijehu 
poučeni da ne zahvaljuju Antunu nego samo Bogu. 


57. poglavlje 
Fronto iz Palationa po Antunu zadobio zdravlje 


Neki je Fronto iz Palationa bio teško bolestan: izranjen mu je 
bio jezik, a bio je u opasnosti da izgubi i vid svojih očiju. Uspeo se 
na goru i zamolio Antuna da bi se za nj pomolio. On je to odmah 
učinio 1 rekao Frontu: »Otiđi odavle i bit ćeš ozdravljen!« Kad se 
ovaj pokazao tvrdoglavim i nekoliko dana ostao na gori, Antun mu 
je ponovno rekao: »Ostaneš li ovdje, nećeš moći biti ozdravljen. 
Otiđi iz pustinje, a kad stigneš u Egipat, ugledat 6 ćeš znak koji će se 
pojaviti iznad tebe.« Fronto je povjerovao i udaljio se. Čim je 
samo ugledao Egipat, bol mu se odmah stišala, 1 čovjek je po 
Antunovoj molitvi od Spasitelja zadobio zdravlje kao što je Antun 
pretkazao. 

58 poglavlje 


Antun vraća zdravlje jednoj djevojčici 


Neka djevojčica iz Busirisa u Tripolicu"' imala je neku tešku 
1 odvratnu bolest. Njezine su se suze i nosne sline kao i tekućina iz 
ušiju, ako bi pale na zemlju, odmah pretvarale u crve. I cijelo joj je 
tijelo bilo uzeto, a oči joj bijahu nenaravno oblikovane. Kad su 
njezini roditelji doznali da monasi putuju k Antunu, pouzdavajući 
se u Gospodina koji je izliječio onu ženu od krvarenja, (Usp. Mt 9, 
20) zamolili su da li bi im se mogli priključiti sa svojom kćerkom. 
Monasi su na to pristali. Roditelji su s djetetom ostali podno gore 
kod Pafnucija, priznavaoca i monaha. Braća su unišla k njemu i 
kad su ga upravo htjela obavijestiti o djevojčici, Antun ih je 
predusreo te im je pripovijedao o njezinoj bolesti i kako je s njima 
doputovala. Kad su ga oni nato zamolili ne bi li i roditeljima 
dopustio da uđu, on to nije, doduše, dopustio, ali je rekao: » Vratite 
se i naći ćete je zdravu, ako još nije umrla. Ozdravljenje poradi 
kojega bi ona morala doci k meni, bijednome čovjeku, nije moje, 
nego djelo Sipasiteljevo, a on svagdje iskazuje svoje milosrđe 
onima koji ga zazivaju. Gospodin je njezinu molitvu uslišao, a 
meni je objavio da će poradi svoje ćovjekoljubivosti dijete 
izliječiti od njegove bolesti.«“ 

Čudo se doista i dogodilo. Kad iziđoše, nađoše roditelje 
ispunjene radošću, jer je dijete od toga časa bilo zdravo. 





2! Budući da ima više mjesta koja nose ime Tripolis, teško je zaključiti o kojem 
se mjestu ovdje radi. 

2 Pafnucije bijaše biskup u Gomjem Egiptu u vrijeme Diokle ujanova 
progonstva. Izbijeno mu je jedno oko i slomljena lijeva goljenična kost. Bio je osuđen 
na prisjini rad u rudnicima (ad metalla damnatus!). Ne zna se kad je umro, a godine 335. 
jošje bio živ. 

59.poglavlje 


Antun spasava brata koji je umirao od žeđi 


Kad su jednom zgodom dvojica braće putovala k Antunu, 
putem im je ponestalo vode. Jedan je umro a drugi je već bio na 
umoru. Budući da nije bio sposoban za daljnje putovanje, legao je 
na zemlju i očekivao smrt. Antun je boravio na gori pa je pozvao 
dvojicu monaha koji su se slučajno našli kod njega; potaknuo ih je 
da se požure i rekao: »Uzmite posudu s vodom i požurite putem 
prema Egiptu, jer je jedan od dvojice putnika već umro a drugi će 
za njim, ako se ne požurite.« Monasi otiđoše i nađoše mrtvoga 
kako leži te ga pokopaše. Drugoga su, napojivši ga vodom, vratili 
na život i odveli k starom Antunu. Udaljenost je zahtijevala dan 
putovanja. Ako s'ada o tome razmišljamo i ako zapitamo zašto 
Antun nije progovorio prije smrti onoga prvoga, tada ne 
postupamo pravo. Nije bila Antunova stvar da odluči o smrti 
onoga, nego je to Božja stvar; dok je jednom izricao presudu, 
objavio je da se drugi nalazi u opasnosti. U Antuna je samo to bilo 
čudnovato šio je, boraveći na gori, imao uza se Gospodina koji mu 
je pokazao što se zbiva u daljini. 


60.poglavlje 


Antun je gledao kako se uzdigla na nebo duša monaha Amuna 


Opet je jednom, boraveći na gori, sjedio i kad je pogled 
upravio uvis, u zraku je vidio čovjeka koji je bio vođen gore a o.ni 
koji su mu dolazili u susret bili su ispunjeni radošću. Antun se 
čudio i sav blažen je veličao tu povorku. Rado je htio doznati što to 
ima značiti. I odmah je odozgor zaorio prema njemu glas koji mu 
je saopćio da je to duša Amuna. monaha iz Nitrije.-* Onje u trapnji 
ustrajao sve do svoje visoke starosti. Nitrija je od gore na kojoj je 





2 Amunili Amon je u ono vrijeme bjlo često, ime u Egiptu. Amun se smatra 


jednim od prvaka pustinjačkoga života u Egiptu. Umro je oko g. 330. 

boravio Antun bila udaljena trinaest dana putovanja. Svečeva je 
okolina zapazila starčevu zadivljenost pa su htjeli doznati razlog 
toga 1 doznali su da j je Amun upravo umro. Amun bijaše poznat 
njemu i njima, jer ga je često puta došao posjetiti i njegovim se 
posredovanjem dogodiše mnogi znakovi. I ovo je jedan od njih. 
Jednom je zgodom morao prijeći rijeku Lykos “* upravo u vrijeme 
poplave. Tada je zamolio svoga pratioca Teodora da bi se od njega 
podalje uklonio kako ne bi jedan drugoga plivajući vidjeli gola. 
Kad je Teodor otišao, sramio se i samog sebe gledati gola. Dok je 
tako vodio borbu sa svojom sramežljivošću i bio zabrinut, 
najednm je bio prebačen na drugu obalu. Teodor, koji je isto tako 
bio duhovan čovjek, približio se i kad ga je vidio da je već s onu 
stranu rijeke, a nimalo nije bio mokar od vode, htio je saznati kako 
je onamo prešao. Kaci je opazio tia mu Amun ne kani ništa 
odgovoriti, obujmio mu je noge i uvjeravao ga da ga neće pustiti 
dok to od njega ne dozna. Kad se Amun na temelju njegove izjave 
uvjerio kako je tvrdoglav, zahtijevao je da to prije njegove smrti 
nikome ne kaže. Tada mu je rekao: »Bio sam uzdignut 1 na 
suprotnoj obali spušten. Noge mi nisu dotakle vodu niti sam 
koracao po njoj, što je čovjeku i nemoguće, ali je moguće 
Gospodinu i onima kojima on to dopusti, kao Što je to učinio s 
velikim apostolom Petrom (Mt 14, 28. 29) Nakon Amunove smrti 
Teodor je pripovijedao tu zgodu. Monasi kojima je Antun 
pripovijedao o Amunovoj smrti upamtiše vrijeme, pa kad su nakon 
trideset dana došla braća iz Nitrije, zanimali su se i doznali da je 
Amun upravo onoga dana i u onaj čas preminuo kad je starac 
opazio kako mu se uzdiže duša. I jedni i drugi su se divili čistoći 
Antuno- ve duše kako je on vidio ono što se dogodilo u udaljenosti 
od trinaest dana putovanja i kako je u času vidio uznesenje 
Amunove duše. 





2 Lykos je jedan od pritoka rijeke Nilau Gornjem Egiptu 

6l.poglavlje 
Kako je Antun vratio zdravlje djevici Polikraciji 


Kad ga je komes Arhelaj jednom zgodom našao na vanjskom 
proplanku, samo ga je zamolio da bi molio za divnu Folikraciju, 
djevicu iz Laodiceje, koja je u svom srcu nosila Krista. Ona je 
bolovala od neke teške bolesti želuca i od probadanja što bijaše 
posljedica njezine trapnje. Onemoćala je na cijelome tijelu. Antun 
je za nju molio, a komes je upamtio dan kad se to dogodilo. Vratio 
se u Laodiceju i zatekao djevicu zdravu. Zanimao se kada je bila 
oslobođena od svoje bolesti. Zatim je izvadio svoju bilježnicu u 
koju je zapisao vrijeme kad je Antun obavio molitvu. Kad se 
osvjedočio, odmah je pokazao bilješku u svojoj bilježnici. I svi su 
bili zadivljeni kad su doznali da ju je Gospodin oslobodio od 
njezine bolesti u ono isto vrijeme kad se Antun nalazio u molitvi i 
kad je na nju zazvao Spasiteljevu dobrotu. 


62.poglavlje 


O posjetiocima koji su mu dolazili i o razlogu njihova 
dolaska često je više dana unaprijed znao govoriti, a bivalo je to 
gdjekada i mjesec dana prije. Jedni su, naime, dolazili samo zato 
da ga vide, drugi su dolazili poradi bolesti, a opet neki žalo što su 
ih mučili zlodusi. I nitko od njih nije napor putovanja smatrao ni 
naporom ni kaznom jer se nijedan nije vratio bez neke koristi. 
Videći to i saznavši da se o njemu govori, svakoga je molio 
govoreći: »Nemojte se meni diviti, nego Gospodinu, jer on nama, 
siromašnim ljudima, daje milost da ga prema svojim 
mogućnostima spoznamo.« 

63. poglavlje 
Antun oslobađa jednoga mladića od zloduha 


Jednom je zgodom opet sišao da posjeti monahe koji su 
boravili daleko. Zamoliše ga da bi došao na brod pa da bi s 
monasima zajedno molio. Tek što je došao na brod, osjeti strahovit 
smrad. Kad brodari rekoše da se radi o svježim i nasoljenim 
ribama koje se nalaze unutra i da zadah dolazi odatle, on reče: 
»Ne, ovdje se radio o posebnoj strašnoj vrsti vonja.« Dok je on još 
govorio, snažno je kriknuo neki mladić koji je u sebi nosio 
zloduha i koji je već prije unišao u brod pa se sakrio. Antun je 
zloduha imenom Isusa Krista natjerao da se odmah udalji, a čovjek 
je ozdravio. Svi tako spoznaše da je spomenuti zadah dolazio od 
zloduha. 


64. poglavlje 
Antun oslobodio od zloduha jednoga uglednog čovjeka 


Doveli su mu i nekog drugog čovjeka koji je u sebi nosio 
zloduha. Taj je đavo bio toliko moćan, da opsjednuti nije uopće 
bio svjestan da je došao k Antunu. Iz sebe je, štoviše, puštao 
izmetine. Ti koji ga donesoše zamoliše Antuna da bi za njega 
molio. Antunu se mladić smilio te je za nj molio 1 s njim probdio 
cijelu noć. Najednom je mladi čovjek pred jutro došao k Antunu i 
gurnuo ga. Njegovi su pratioci zbog toga bili neraspoloženi, a 
Antun im je govorio: »Nemojte se na mladića srditi! Nije to učinio 
on nego zloduh koji je u njemu. Budući da je nad njim izrečeno 
prokletstvo 1 jer mu je naređeno da se udalji u bezvodnu pustinju, 
zato je počeo bješnjeti pa je to učinio. Hvalite Gospodina! Što je 
ovaj na mene tako navalio, neka vam to bude znakom da se zloduh 
udaljio.« Nakon tih Antunovih riječi mladić je odmah bio zdrav. 
Od tada mu je razum bio bistar, ustanovio je gdje se nalazi pa je 
zagrlio starca pun zahvalnosti prema Bogu. 

65. poglavlje 


Antunovo viđenje s obzirom na sudbinu jedne duše 


Monasi su pripovijedali o njemu kako je vrlo mnogo toga i te 
vrsti izveo. No sve to nije toliko vrijedno divljenja, Jer je drugo još 
značajnije. Kad je jednom zgodom oko devete ure “ htio blagovati, 
ustao je da se pomoli. Tada je u duhu osjetio da je pao u zanos. I, 
gle čuda, tu je stajao i vidio samoga sebe izvan sebe kao da ga neka 
bića odvode u zrak. Tada je u zračnom prostoru ugledao odvratne i 
užasne spodobe koje su mu htjele spriječiti prolaz. Njegovi vođe 
su se suprotstavili, a oni su zahtijevali neka se izjasni da li im je 
podložan ili nije. Kad su ovi htjeli da preispitaju Antunov život 
sve tamo od rođenja, tome su se suprotstavili oni koji su ga vodili 
kad su im rekli: «Njegovu krivnju od rođenja je Gospodin 
izbrisao, a od onoga vremena otkako je postao monahom i predao 
se Bogu, neka vam je slobodno tražiti račun.« Tada povukoše oni 
svoju tužbu, jer je nisu mogli dokazati i tako je Antunu put bio 
slobodan i nesmetan. I odmah je opazio da se nalazi u pokretu, da 
je došao k sebi 1 opet je bio Antun kao 1 prije. Zaboravio je na 
hranu te je ostatak dana 1 cijelu noć proveo u uzdasima i molitvi. 
Zapanjio se kad je vidio s kako mnogim neprijateljima se moramo 
boriti i s kolikim je naporima mora proputovati zrak. Sjetio se 
kako je Apostol upravo na to mislio kad je napisao: »Po Knezu 
vlasti zraka, po tom duhu koji sada djeluje po sinovima 
neposlušnima.« (Ef 2, 2) U tome je neprijateljeva moć da se bori i 
da pokušava spriječiti one koji kroz zrak prolaze. Zato je Apostol 
na poseban način upozorio: »Zbog toga posegnite za svom 
opremom Božjom da uzmognete odoljeti u dan zli, (Et 6, 13) da se 
neprijatelj postidi, nemajući o nama reći ništa zlo.« (Tit 8, 2) Mi 
koji smo to naučili, sjetit ćemo se Apostolovih riječi: »Da li u 
tijelu, ne znam; da li izvan tijela, ne znam, Bog zna.« (2Kor 12, 2) 
Pavao bijaše uznesen do trećega neba i vratio se, pošto je čuo 
»otajstvene riječi«. Antun je gledao samoga sebe kako Je dospio u 





2 Prema ondašnjem egipatskom računanju bilo bi to oko 3 sata u popodne. 

zrak i kako se borio, dok nije bio oslobođen. 


66.poglavlje 


Drugo Antunovo viđenje o prijelazu duša nakon smrti 


Posjedovao je još i ovaj milosni dar. Kad se sam nalazio na 
gori pa je u sebi nešto premišljao i bio nesiguran, pošto bi se 
pomolio, to bi mu Božja providnost razotkrila. Sveca je, kao što 
kaže Sv. pismo, (Usp. Iz 54, 13; Iv 6, 45) sam Bog poučavao. 
Jednom je zgodom vodio razgovor, s nekima koji dođoše k njemu, 
o stanju duše kao i o tome gdje joj je nakon ovoga života 
dodijeljeno mjesto. Naredne ga je noći netko pozvao odozgor i 
rekao: »Antune, ustani, iziđi van i gledaj!« On je izišao, jer je znao 
koga mora poslušati, pogledao je i vidio neku spodobu koja bijaše 
nakazna i užasna izgleda. Stajala je i sizala sve do oblaka. Vidio je 
i neka bića koja su uzlazila kao da imaju krila. I taj je div raširio 
ruke. Jedne je zaustavljao, a drugi su prelijetali i pošto bi preko 
njega prešli, dalje su sigurno bili uznošeni. Div je na te škripao 
zubima, a onima koji su pali radovao se. I odmah je Antunu bio 
upravljen glas: »Shvati ovo što gledaš!« (Dan 9, 23) Razum mu se 
tada otvorio, te je shvatio da se tu radi o prijelazu duša. Div koji je 
ondje stajao bio je neprijatelj — đavao koji je prepun zavisti 
prema onima koji vjeruju. One koji mu pripadoše grabi i priječi im 
da prođu, a one koji ga nisu slijedili ne može zaustaviti, jer prelaze 
preko njega. Kad je to ponovno vidio, imajući to na pameti, još se 
većma borio kako bi danomice postajao sve savršeniji. (Usp. Fil 3, 
13) Iz vlastite pobude nije pripovijedao o tome slučaju; kad je, 
međutim, neko vrijeme proboravio u molitvi i zanosu, nekolicina 
ga je iz njegove okoline pitala 1 dodijavala mu, pm je tako bio 
prisiljen progovoriti jer kao otac nije mogao ništa pred svojom 
duhovnom djecom sakriti. Bio je uvjeren da mu je savjest čista od 
bilo kakve taštine. A za njih će to pripovijedanje biti korisno, jer 
će naučiti kako je plod trapnje koristan i kako čovjek često bude 
nagrađen viđenjima da bi mu se tako ublažili napori. 

67.poglavlje 


Kako je Antun štovao biskupe i svećenike — njegova 
vanjština 


Bezbrojni su iz iskustva znali da je Antun bio strpljiv u 
podnošenju nepravdi i da je imao poniznu dušu. Uvelike je 
poštivao odredbe Crkve te je želio da svi klerici budu u časti ispred 
njega. Nije se stidio pred biskupima i svećenicima nakloniti glavu. 
Kad mu je jednom zgodom došao neki đakon da bi se uza nj 
duhovno izgradio, s njim je razgovarao o korisnim stvarima, a u 
molitvi mu je dao prednost i nije se stidio niti ustručavao od njega 
učiti. Često je štošta pitao sa željom da od svoje okoline nešto 
sazna. Priznao je kako mu je korisno ako netko rekne nešto 
vrijedno. Lice mu je odsijevalo velikom i izvanrednom milinom. I 
tu je milost primio od Spasitelja. Ako bi se našao u skupini 
monaha, a netko ga, tko ga nije poznavao, želio vidjeti, taj je 
zaobišao ostale i pohitio k njemu, jer ga je njegov pogled, tako 
reći, privlačio. Od ostalih se nije razlikovao ni po visini ni po 
snažnoj pojavi nego načinom svoga ponašanja i čistoćom duše. 
Budući da je bio posve smiren, i vanjska su mu osjetila bila 
uravnotežena. Na licu mu se odražavala vedrina i unutrašnja 
radost, ali se to 1 obratno očitovalo; na kretnjama se njegova tijela 
opažalo i vidjelo raspoloženje njegove duše kao što stoji u Sv. 
pismu: »Veselo srce razvedrava lice, a bol u srcu tjeskoba je 
duhu.« (Izr 15, 13) Tako je Jakob opazio da mu Laban kani 
nanijeti neko zlo pa je zato rekao svojim ženama: »Ja vidim na licu 
vašega oca da se on ne drži prema meni kao prije.« (Post 31, 5) 
Tako je Samuel prepoznao Davida, jer je imao prijazne oči i zube 
bijele kao mlijeko. (Usp. I Kr 16, 12) Tako se moglo prepoznati i 
Antuna. Kako bi mogao biti uznemiren kad mu je duša bila uvijek 
puna smirenosti i vedrine? Ili kako bi mogao biti namrgođen ili 
tmuran kad mu je duh bio uvijek radostan? 

68. poglavlje 


Antun je zazirao od krivovjeraca 


Posjedovao je divnu vjeru i pobožnost. Nikada se nije družio 
s krivovjernim melecijancima.““ Od početka mu je bila poznata i 
njihova zloća i njihov otpad. Isto tako nije prijateljski razgovarao 
ni s manihejcima“ kao ni s bilo kojim krivovjercima, izuzevši 
slučajeve kad ih je opominjao da se vrate Crkvi i pravovjernosti. 
Bio je uvjeren, a to je 1 otvoreno kazivao, da je prijateljevanje i 
saobraćaj s njima štetan po dušu i poguban. Zato mu bijaše 
odvratno i Arijevo krivovjerje“ te je svima branio da se arijevcima 
približavaju i da prihvaćaju njihovu izopačenu vjeru. Kad mu 
jednom zgodom dođe nekoliko njih, koji bijahu zaluđeni 
Arijevom mahnitošću, ispitao je 1 upoznao njihovo krivovjerje te 
ih je protjerao s gore. Kazao je da su razgovori s njima opasniji od 
zmijskoga otrova. 


69.poglavlje 
Antun na molbu biskupa odlazi u Aleksandriju 
da suzbija arijevce 


Kad su arijevci jednom zgodom proširili laž da Antun misli 
kao 1 oni, to ga je ozlovljilo i rasrdilo. Pozvaše ga tada hisikupi i 
sva braća, i on se odazvao; sišao je s gore 1 otišao u Aleksandriju te 
je ondje osudio arijevce. Kazao je da je to posljednje krivovjerje i 
da je Arije preteča Antikristov. Poučio je 1 narod da Sin Božji nije 
stvor, a isto tako da nije postao iz ničega — kako oni to tvrde — 





2 Početnik ovoga kratkovjekog raskola bio je Melecije, biskup Lykopolisa u 
Gornjem Egiptu, umro je g. 325. 

?" > Manihejsko krivovjerje je tako nazvano po svom osnivaču Manesu koji je 
rođen oko g. 215. Manihejstvo se proširilo daleko na Istoku, u Indiji i Kini te po 
Sredozemlju. I naši bosanski bogumili bili su manihejskoga podrijetla. 

5 Arijevstvo je kao krivovjerje osuđeno na općem crkvenom saboru u Niceji 
(g. 325). Začetnik mu je aleksandrijski svećenik Arije (+ 336 g.). Naučavao je da Sin 
Božji nije istobitan s Ocem i da nije vječan. 

nego da je istiniti i pravi Sin Očev, da je rođen iz Očeve biti i da je 
Mudrost. Zato je bezbožno reći: Bilo je vrijeme kad on nije 
postojao, jer je Riječ uvijek bila zajedno s Ocem. Neka zato 
nemaju ni najmanjega zajedništva s bezbožnim arijevcima, jer 
svjetlo nema nikakva zajedništva s tamom. (Usp. 2Kor 6, 14) »Vi 
morate biti pravovjerni kršćani. Oni, međutim, koji naučavaju da 
je stvor onaj koji je rođen od Oca 1 koji je Riječ Božja, ne razli- 
kuju se od pogana koji služe stvoru umjesto da služe Bogu 
Stvoritelju. (Usp. Rim 1, E Budite uvjereni da se i sve stvorenje 
na njih srdi, (Usp. Rim 8, 22 si.) jer oni Gospodina koji je sve 
stvorio i u kojem je sve stvoreno ubrajaju među stvorove.« 


70.poglavlje 

Svi se vjernici obradovaše kad su čuli kako taj čovjek pobija 
krivovjerje koje se neprijateljski suprotstavlja Kristu. Cijeli se 
grad sjatio da bi vidio Antuna. Pogani i njihovi takozvani 
svećenici dođoše u crkvu pa izjaviše: »Htjeli bismo vidjeti čovjeka 
Božjega!« Svi su ga, naime, takvim smatrali. Gospodin je i ondje 
po njemu mnoge oslobodio od zloduha 1 izliječio duševno bolesne. 
Štoviše, i mnogi pogani zaželješe starca makar samo dotaknuti, jer 
su vjerovali da će im to biti korisno. I doista, u onih je nekoliko 
dana toliko pogana prihvatilo kršćanstvo kao što je to inače bivalo 
jedva tijekom cijele godine. Buduci da su neki bili uvjereni da mu 
je mnoštvo na smetnju, sve su ih od njega rastjerivali. On je, 
međutim, s velikim mirom kazao da svi ovi nisu brojniji od 
zloduha s kojima se mora boriti na gori. 


7l.poglavlje 
Prije svog odlaska oslobodio je opsjednutu djevojku 


Kad se ponovno vraćao, pratili smo ga. Kad stigosmo do 
gradskih vrata, za nama je viknula neka žena: »Stani, čovječe 
Božji, zloduh mi strahovito muči kćerku. Molim te, stani da se ne 
bih i ja izvrgla opasnosti, kad bih potrčala k tebi.« Starac je to čuo, 
imi smo ga zamolili te je rado počekao. Dok se žena približavala, 
dijete je bilo bačeno na zemlju. Antun je nad djevojčicom molio i 

zazvao ime Isusovo. I dijete je ustalo zdravo pošto ga je napustio 
nečisti duh. Majka je slavila Boga, i svi su zahvaljivali. Antun je 
bio silno radostan što se vraća na goru kao u svoju kuću. 


72.poglavlje 
Antunovi razgovori s poganskim filozofima 


Antun bijaše i vrlo mudar. U tome je bilo čudnovato to što je, 
premda nije završio nikakvo obrazovanje, posjedovao oštroumlje i 
bio vrlo mudar čovjek. Jednom zgodom dođoše k njemu dvojica 
poganskih filozofa koji su mislili da mogu Antuna staviti na 
kušnju. Zadržavao se na vanjskom proplanku. Na licu im je 
pročitao s kakvom dolaze nakanom. Pristupio im je i preko tumača 
ih zapitao: »Čemu ste se vi, filozofi, toliko trudili da dođete do 
jednoga glupog čovjeka?« Kad oni rekoše da on nije glup, nego da 
je izvanredno mudar, rekao im je: »Ako dođoste jednom glupanu, 
uzalud ste se trudili; a ako mislite da sam mudar, budite kao što 
sam ja, jer čovjek mora ono što je dobro nasljedovati. Da sam ja 
došao k vama, možda bih vas nasljedovao. Budući da ste došli k 
meni, budite ono što sam ja. Ja sam kršćanin.« Uvelike začuđeni, 
vratiše se natrag. Vidjeli su, naime, kako se i zlodusi boje Antuna. 


73. poglavlje 

Kad su nakon toga na vanjski proplanak k njemu došli i drugi 
slični filozofi, mislili su da ga mogu izruga ti, jer ne bijaše 
obrazovan. Antun ih je upitao: »Što vam se čini, što ima prednost, 
razum ili obrazovanje? Što je od toga drugome uzrok, razum 
obrazovanju ili obrazovanje razumu?« Kad mu odgovoriše da je 
prije razum i da je on pronalazač obrazovanja, odgovorio im je: 
»Tko, dakle, posjeduje zdrav razum, tome nije potrebna nikakva 
znanost.« Ta je odgovor snažno djelovao na njih i na sve nazočne. 
Udaljili su se silno zadivljeni što su u tako jednostavnu čovjeku 
otkrili toliko oštroumlje. On, naime, nije spadao među onakve 
neobrazovane ljude kao što su oni koji su na planini odrasli i 
ostarjeli; on bijaše pun ljupkosti i otmjenosti. Govor mu bijaše 
začinjen božanskom dosjetljivošću; (Usp. Kol 4, 6) nitko mu zbog 

toga nije zaviđao, nego su svi koji su ga posjećivali od njega 
odlazili radosni. 


74. poglavlje 

Ponovno dođoše ovamo k njemu dva čovjeka koje pogani 
smatrahu mudracima pa od njega zatraže da im objasni našu vjeru 
u Krista. Pokušali su ga obmanuti čak i silogizmima. Antun se 
malo zamisli i sažali ih zbog njihova neznanja. Nato im pomoću 
tumača, koji je njegove riječi izvrsno prevodio, reče: »Što je 
ljepše, smatrati se sljedbenikom križa ili brakolomstvo i blud s 
dječacima što se pripisuje vašim takozvanim bogovima? Ono što 
mi propovijedamo znak je kreposti i dokaz da preziremo smrt, a vi 
ugađate strastima i razvratnosti. Riječ Božja, koja uvijek ostaje 
Riječ, nije se promijenila, nego je ostala ista kad je za spasenje i za 
dobro ljudi uzela na se ljudsko tijelo da bi udioništvom u ljudskom 
rađanju pomogla dospjeti do dioništva u božanskoj i duhovnoj 
naravi. Ili možda Gospodina treba smatrati sličnim nerazumnim 
bićima pa zato obožavati četveronožne životinje, zmije i ljudske 
likove? To su, eto, predmeti koje obožavate vi koji se smatrate 
mudracima. Kako se usuđujete nas izrugivati zato što tvrdimo da 
se Krist objavio kao čovjek kad vi odvajate onaj najviši Um od 
Duše i kažete da je Duša naokolo lutala, pala s nebeske visine i 
ušla u tijelo? Kad biste barem samo tvrdili da je ona pala u ljudsko 
tijelo, a ne da prelazi i u četveronošce 1 u zmije! Naša vjera 
naučava da je Krist došao poradi ljudskoga spasenja. Vi ste u 
bludnji, kad govorite o nestvorenoj duši. Mi vjerujemo u Božju 
moć i u ljubav koju je on pokazao prema ljudskom rodu. To nije 
bilo Bogu nemoguće. Vi naprotiv, kad tvrdite da je Duša slika 
onoga najvišeg Uma, pripisujete joj lutanje i padove, te govoreći o 
njezinoj promjenljivosti tvrdite i o samom najvišem Umu da je 
promjenljiv. Kakva je slika — za koju kažete da je nestvorena — 
tako mora po vama nužno izgledati ono biće kojega je Duša 
kopija. I kad tako mislite o onom najvišem Umu, onda promislite 
kako pogrđujete i Oca toga Uma. 

75. poglavlje 

Što se pak tiče križa, što se bolje može reći od ovoga: kad su 
opaki ljudi Kristu radili o glavi, on je podnio križ i nije se bojao ni 
jednoga načina smrti koji su mu ljudi mogli nametnuti. Dobro su 
vam poznate priče o lutanjima Ozirisa i Iside*, o zasjedama 
Tifonovim, o bijegu Kromovu i proždiranju djeoe, o ubistvu oca? 
To je vaše mudro naučavanje. Kako to da se križu izrugujete, a 
uskrsnuće vas ne zadivljuje? Onaj isti koji je govorio o križu pisao 
je i o uskrsnuću. Ili, zašto — kad spominjete križ — šutite o 
mrtvima koje je Krist uskrisio, o Slijepima koje je izliječio, o 
uzetima koje je ozdravio, o gubavcima koje je očistio, o hodanju 
po moru i po zemlji i o drugim znakovima i čudesima koja Krista 
više ne pokazuju samo kao čovjeka nego i kao Boga? Čini mi se da 
sami sebi činite veliku nepravdu što se s mašim Pismima niste 
ozbiljno bavili. Ili ste ih čitali, ali ne želite priznati kako Krista sve 
ono što je učinio prikazuje kao Boga koji je došao spasiti ljude. 


76. poglavlje 

Objasnite nam vi svoju nauku! Ta što biste mogli reći ili nas 
poučiti, ili kakva nam korist od vaše nauke? Zar 1 nas želite učiniti 
nerazumnima kao što su nerazumne životinje koje štujete? Možda 
nam želite dati nešto od divljine životinja? Ako vi, kako čujem, 
tvrdite da su te vaše mitske priče samo alegorije te govorite da je 
Korea zemlja,* šepavi Hefest vatra, Hera zrak, Apolon sunce, 
Artemida mjesec i Posejdon more, i to govorite puni zanosa, 
nipošto ne štujete Boga nego stvora, zanemarujući onoga koji je 





% = Oziris i Izida božanstva su egipatske mitologije. Oziris je »bog noćnoga 


sunca« i gospodar Podzemlja; Izida je Ozirisova i sestra i žena. 

% Antun izvrgava ruglu grčku mitologiju koja je plod bujne ljudske mašte. — 
Hefest hromi je sin vrhovnoga boga Zeusa i He- re; on je muž božice Artemide; bog je 
vatre i kovačke vještine. — Apolon je bog sunca, ljepote i mudrosti; zaštitnik je 
pjesništva i glazbe. — Artemida je božica mjeseca, lova i šuma, sestra je Apo- lonova. 
— Poseidon, Zeusov brat, zaštitnik je mora. — Hera je kći Krona i Reje, žena Zeusova, 
kraljica neba, zaštitnica braka i žena. 

sve to stvorio. Pa da ste i izgradili takve alegorije, (jer je stvoreni 
svijet lijep) trebali biste mu se samo diviti, a ne zvati ga bog ili 
bogovi pa tako onu čast koja pripada Bogu = Stvoritelju 
(Demiurgu)*' iskazivati stvorenim stvarima. Otišli ste tako daleko 
da ste divljenje koje pripada graditelju prenijeli na građevinu koju 
je on izgradio. To je kao kad biste divljenje koje pripada 
vojskovođi pre- ni jeli na vojnike. Sto možete odgovoriti na ove 
dokaze da bismo vidjeli da li križ doista zavređuje na neki način 
biti iz- rugam?« 


77. poglavlje 

Kad su se u svojoj zbunjenosti tamo-amo okretali, Antun se 
nasmiješio te im je preko tumača ponovno progovorio: »Ovo o 
čemu sam govorio dovoljno je dokazano! Vi se, doduše, oslanjate 
na svoju vještinu dokazivanja; i budući da posjedujete tu vještinu, 
htjeli biste da ni mi ne štujemo Boga prije nego dokažemo svoje 
vjerovanje. Prije svega kažite ovo: Kako se stvari a osobito kako 
se Bog ispravno shvaća, po dokaznom postupku ili po činu vjere? 
Što je prvo: vjera koja se ostvaruje činom ili dokaz koji se 
ostvaruje riječima?« Kad odgovoriše da je vjera ono što ima 
prednost pred ostalim 1 to djelotvorna vjera 1 da je to ispravna 
spoznaja, Antun je primijetio: »Dobro ste odgovorili. Vjera, 
naime, proistječe iz određenoga raspoloženja duše, a dijelektika 
proizlazi iz vještine njezina začetnika. Prema tome oni koji 
posjeduju djelotvornu vjeru ne trebaju nikakva dokazivanja, takvo 
je dokazivanje, štoviše, sasvim suvišno. Što mi znamo po svojoj 
vjeri, vi nastojite izgraditi riječima. Često ne možemo reći ono što 
shvaćamo. Tako je jasno da je vjera koja se ostvaruje činom 
vrednija i snažnija od vaših sofističkih silogizama. ““ 





> Demiurg, stvoritelj svijeta, u Platona i Porfirija on je duh odnosno duša 


svijeta. 

2 Sofisti su bili putujući učitelji, vrlo dovitljivi j vješti u nadmudrivanju. 
Spretno su stvarali lažne zaključke — sofizme, pa su lako bili rušitelji općenito 
utvrđene istine i moralnih načela. Zato postadoše protivnici dvojice velikih grčkih 
mjslilaca Sokrata i Platona. 

78. poglavlje 

Otajstvo, dakle, pred nama kršćanima nije sakriveno u 
mudrosti poganskoga nadmudrivanja nego u snazi vjere koju smo 
od Boga dobili po Kristu. A da je naše pripovijedanje istinito, vidi 
se iz ovoga: mi vjerujemo u Boga, premda nemamo nikakve 
izobrazbe, jer iz njegovih djela upoznajemo njegovu brigu za sve. 
Budući da je naša vjera čin, mi se oslanjamo na vjeru u Krista, a vi 
na svoje sofističko nadmudrivanje. 


Utvare će vaših bogova biti uništene, a naša se vjera posvuda širi. 
Usprkos tome što se služite svojim silogizmima i sofizmima, ne 
možete nikoga obratiti s kršćanstva na poganstvo. Mi, međutim, 
naučavajući vjeru u Krista oslabljujemo vaše praznovjerje i službu 
demonima. Svi oni koji vas mrze priznaju da je Krist Gospodin, 
Sim Božji. Vi svojom ljeporječivošću ne zaustavljate Kristovu 
nauku, a mi imenom Krista Propetoga izgonimo sve zloduhe kojih 
se vi bojite kao svojih bogova. Gdje se postavi znak križa, ondje 
nestaju vaša čaranja i kojekakva tajnovita sredstva nemaju više 
nikakve moći. 


79. poglavlje 

Daj, kažite gdje su vam sada vaša proročišta, gdje egipatske 
čarobnjačke pjesme, gdje su opsjene različitih vračeva? Kad je sve 
to prestalo i propalo? Zar ne od onoga vremena kad se pojavio križ 
Kristov? Što sada treba izrugivati: križ ili ono čemu je on oduzeo 
djelotvornost te je postalo beznačajno? Čudno što služba vašim 
bogovima nije nikada bila progonjena, nego je ljudi štuju u 
svakome gradu, dok Kristovi sljedbenici bivaju progonjeni 
osobito od vas pa ipak cvatu i povećavaju se više nego vi. Vaša će 
se naučivanja, koja su kod vas na takvom glasu 1 uživaju zaštitu i 
obranu, izopačiti 1 nestati. Vjera u Krista i njegova nauka bit će, 
doduše, progonjena od kraljeva i izvrgnuta vašem izrugivanju, ali 





55 > Gospodin Isus Krist, utjelovljena Riječ vječnog Oca, Otajstvo je na koje 
Antun svraća pažnju poganskih mudraca. O tom opšimije raspravlja sv. Pavao u 1 Kor 
1 17isl 

će ispuniti svijet. Ta kada je spoznavanje Boga tako blistalo? Kada 
se tjelesna suzdržljivost i djevičanstvo tako snažno uzdigoše? Da 
li je smrt ikada bila tako prezirana kao od onoga vremena u kojem 
je zasjao Kristov križ? U to ne sumnja nitko tko svoj pogled svrati 
na mučenike koji poradi Krista prezreše smrt ili tko promatra 
djevice Crkve koje poradi Krista sačuvaše svoje tijelo čistim i 
neokaljanim. 


80. poglavlje 

To su dostatni znakovi po kojima se prepoznaje da je 
kršćanska vjera jedino ispravno štovanje Boga. Gle, vi ste sada 
nevjernici, dok zaključke tražite u riječima. A mi ne dokazujemo 
ništa "uvjerljivim riječima" poganske 'mudrosti'. (Usp. IKor 2, 4) 
kao što reče naš Učitelj, mi daleko više nastojimo uvjeravati 
vjerom koja naočigled uklanja i obeskrepljuje oružje riječi. Gle, 
ovdje su nazočni ljudi koji trpe od zloduha.« — Nekolicina je 
opsjednutih došla k njemu jer su ih zlostavljali zlodusi; njih je 
doveo u sredinu i rekao dvojici filozofa: »Oslobodite ove svojim 
umnim zaključcima ili kojom god vještinom ili ako hoćete 
čarolijama 1 pri tom zazovite svoja božanstva. A ako vam to ne 
pođe za rukom, onda prestanite s borbom protiv nas pa ćete vidjeti 
snagu Kristova križa.« Nakon tih je riječi zazvao Krista i nazočne 
patnike dva ili tri puta blagoslovio znakom križa. I u taj čas ljudi 
ustadoše oslobođeni. Bili su pri svijesti 1 odmah su zahvaljivali 
Gospodinu. Ti se takozvani filozofi zadiviše 1 prestrašiše. Doista 
su se zadivili razumnosti toga čovjeka i znaku koji im je bio 
pružen. Antun ihje upitao: »Zašto se tome čudite? Ne činimo toga 
mi, nego je Krist onaj koji to izvodi po onima koji u njega vjeruju. 
Zato, dakle, i vi vjerujte! I vidjet ćete da u nas nema nikakve 
čarobne vještine riječi, nego da sve to izvodi vjera po ljubavi u 
Krista. Budete li je i vi imali, nećete više tražiti dokaze u riječima 
nego ćete vjeru u Krista smatrati za sebe dostatnom.« To bijahu 
Antunove riječi. Njegovi su posjetioci bili zadivljeni, izgrlili su ga 
1otišli. Priznali su kako ih je duhovno sazidao. 

81. poglavlje 
Car Konstantin i njegovi sinovi pišu Antunu 


Glas je o Antunu prispio čak i do careva. Kad su, naime, to 
dočuli Konstantin August“ i njegovi sinovi, Konstancije i 
Konstans, napisali su mu pisma kao ocu i zaželjeli da im odgovori. 
Carevu pismu nije pridavao nikakvo naročito značenje, a nije se ni 
veselio pismima, nego se držao sasvim jednako kao i prije onoga 
vremena otkako su mu carevi pisali. Kad su mu donesena pisma, 
sazvao je monahe i rekao im: »Ništa se nemojte čuditi zato što 
nam car piše. Ta i on je čovjek. Većma se divite tome što je Bog 
ljudima napisao zakon i objavio nam ga po svome vlastitom 
Sinu.« (Usp. Heb 1, 2) Nije htio primiti pisama jer, kao što je 
izjavio, nije znao kako bi na njih odgovorio. Monasi ga skloniše na 
to s napomenom da su carevi kršćani i da bi se mogli sablazniti kao 
da ih je omalovažio. I taiko je dopustio da se pisma pročitaju. 
Otpisao im je i pohvalio ih je što štuju Krista. Dao im je i koristan 
savjet da, naime, sadašnja dobra ne smatraju nečim velikim, nego 
neka većma misle na budući sud i neka imaju na pameti da je Krist 
jedini vječni car. Molio ih je da budu čovječni 1 da se brinu za 
pravo siromaha. Carevi su se obradovali kad su primili pismo. 
Tako je bio svima mio 1 drag, i svi su htjeli da im bude duhovnim 
ocem. 





Riječ je o rimskom caru Konstantinu Velikom i njegovim sinovima 
Konstanciju i Konstansu. Milanskim je ediktom godine 313. Crkvi dao slobodu i pružao 
joj svoju zaštitu. 

82. poglavlje 
Antun doznaje u viđenju kako će arijevci opustošiti crkve 


Pošto se na svoj način predstavio svojim posjetiocima i 
odgovorio im na njihova pitanja, ponovno se vratio na unutrašnji 
proplanak. Nastavio je svoju uobičajenu trapnju. Cesto bi, dok bi 
sjedio sa svojim gostima ili naokolo hodao, zamuknuo, kao što 
piše u knjizi jproroka Danijela. (Usp. Dan 4, 16) Istom bi nakon 
nekoliko sati s braćom koja bijahu s njime nastavio razgovor. 
Njegova bi okolina tada opazila da ima viđenje. Ako se nalazio na 
gori, često je promatrao što se zbiva u Egiptu te bi o tome 
pripovijedao biskupu Serapionu koji Se s njim nalazio zajedno 
unutra i promatrao ga kako je bio sav uronjen u viđenje. Dok je 
jednom zgodom tako sjedio i radio, pao je u zanos i, promatrajući 
viđenje, duboko uzdisao. Nakon jednoga sata okrenuo se onima 
koji su se s njim nalazili, uzdisao je i počeo drhtati, molio je i 
kleknuo te je dugo tako ostao. Nakon toga je starac ustao i počeo 
plakati. Tada se njegovi najbliži zbuniše i silno se uplašiše. Htjeli 
su od njega saznati razlog toga 1 tako su dugo na nj navaljivali dok 
nije popustio i sve ispripovijedao. S dubokim je uzdahom počeo 
ovako: »Djeco moja, bilo bi bolje umrijeti prije nego što se dogodi 
ono što sam vidio u viđenju.« Kad ga ponovno zamoliše, sa 
suzama je nastavio: »Crkvu će snaći zlo, i ona će biti predana 
ljudima koji su slični nerazumnim životinjama. Vidio sam oltar 
crkve a oko njega su sa sviju strana stajale mazge koje su se 
kopitima sa sviju strana probijale naprijed, životinje su skakale na 
sve strane. Svakako ste — nastavio je — opazili kako sam 
uzdisao; čuo sam, naime, neki glas koji je govorio: "Moj će oltar 
biti obeščašćen.'« To je starac vidio. I nakon dvije godine je 
uslijedio napadaj arijevaca što ga mi sada proživljavamo te 
pljačkanje crkava kad su silom pootimali sveto posuđe i predali 
poganima da ga odnesu. A kad su arijevci i pogane osuđene na 
tjelesne kazne prisiljavali da sudjeluju u njihovim sastancima da 
izgleda kako ih je mnogo te su uz njihovu nazočnost na svetim 
stolovima (oltarima) činili što im se prohtjelo, tada smo svi 
spoznali da mazge koje udaraju svojim kopitima, što ih je Antun 
vidio, označuju ono što arijevci danas čine kao nerazumne 

životinje. Nakon toga viđenja tješio je svoje sudrugove ovim 
riječima: »Djeco moja, ne budite malodušni! Kao što se Gospodin 
rasrdio, tako će se opet i ublažiti. I Crkva će vrlo brzo ponovno 
uspostaviti svoj stari poredak. Ponovno će sjati kao i nekoć. Vidjet 
ćete kako će progonjeni opet doći na svoje, a bezboštvo će se 
povući u svoj zakutak. Prava će vjera u punoj slobodi biti svuda 
poznata. Samo nemojte sebe prljati s arijevcima. To, naime, nije 
apostolska nauka nego nauka zloduha i njihova oca đavla. Ona je, 
Štoviše, poput mazge neplodna i bezumna, jer nema pravoga 
razuma. 


83. poglavlje 
Antun nije sva ta čudesa činio pomoću zapovijedi nego po 
molitvi u Ime Isusovo 


Tako se to događalo s Antunom. Kad su se po jednom 
čovjeku dogodila tolika čudesa, ne smijemo biti malovjerni. To je 
obećao Spasitelj koji je rekao: »Imađnete li vjere koliko je zrno 
gorušično te reknete ovoj gori: Premjesti se odavde o- namo, 
ipremjestit će se, i ništa vam neće biti nemoguće.« (Mt 17, 20) A 
zatim je rekao: »Zaista, zaista kažem vam: štogod zaištete u Oca, 
dat će vam u moje ime. (...) Ištite i primit ćete.« (Iv 16, 23. 24) 
Rekao je svojim učenicima i svima koji su u njega vjerovali: 
»Bolesne liječite, mrtve uskrisujte, gu- bave čistite, zloduhe 
izgonite! Besplatno primiste, besplatno dajte!« (Mt 10, 8) 


84. poglavlje 

Antun, dakle, nije liječio bolesnike pomoću zapovijedi, nego 
pomoću molitve i zazivanja Imena Kristova. Tako je svima 
postalo jasno da to nije bio on sam koji je djelovao nego je 
Gospodin bio onaj koji se po Antunu potkazivao kao prijatelj ljudi 
1 liječio bolesnike. Sva je Antunova zasluga bila u molitvi 1 trapnji 
zbog čega je i boravio na gori. Razmatranje božanskih istina mu je 
donosilo radost. Ipak je doživljavao i bol, jer su ga mnogi 
uznemirivali svojim dolaženjem na vanjski proplanak. I mnogi su 
suci željeli da bi sišao s gore, jer im bijaše nemoguće doći do njega 

zbog onih koji su bili u potrazi svoga prava te su ih slijedili. I oni 
su ga isto tako molili ne bi li im se pokazao da bi ga samo vidjeli. 
Onje to izbjegavao i uklanjao se putovima koji vode k njima. Oni, 
međutim, nisu popuštali nego su mu, štoviše, uz vojničku pratnju 
slali optuženike onamo da bi barem poradi njih sišao. Pod 
pritiskom toga navaljivanja i ganut slušajući njihovo jadiko- vanje 
izišao je na vanjski proplanak. I taj napor nije bio bes- koristan, jer 
je njegov dolazak mnogima donio korist i dobročinstvo. Suce je 
poticao time što im je savjetovao da pravičnost cijene iznad svega 
ostalog, nćka se boje Boga i nek imaju na pameti da će i sami biti 
suđeni prema sudu kojim oni sami sude. (Usp. Mt 7, 2) Ipak je 
boravak na gori volio više nego išta drugo. 


85. poglavlje 
Antunov uljudni odgovor nekom časniku 


Kad je opet jednom zgodom bio tako prisiljen da siđe s gore, 
a prisiliše ga različiti potrebnici, među njima se nalazio 1 neki viši 
časnik koji ga je usrdno molio da bi sišao. Doista je pristao 1 sišao. 
Rekao im je samo nekoliko spasonosnih riječi koje su baš bile 
namijenjene moliteljima 1 htio se odmah udaljiti. Kad ga je nato 
vojskovođa, kako su ga oslovljavali, zamolio ne bi li malo oduljio, 
uzvratio mu je da ne može s njima ostati i o tom ih je nastojao 
uvjeriti dražesnom usporedbom. Rekao je: »Kao što ugibaju ribe, 
ostanu li na suhome, tako i monasi postaju mlitavi, ako se s vama 
zadržavaju i ako s vama ostanu. Kao što se riba žuri u more, tako 
se mi moramo žuriti na goru da oklijevajući ne bismo zaboravili na 
ono što se nalazi ondje unutra.« Kad je vojskovođa čuo to kao i 
mnoge druge stvari, pun je velika divljenja rekao da je Antun 
zaista sluga Gospodinov. Ta odakle bi tako jednostavan čovjek 
mogao imati tako dubok i snažan razum, kad on ne bi bio Božji 
ljubimac? 


80 


86. poglavlje 
Antun je vojskovođi Bakaliju pretkazao smrt 


Neki vojskovođa imenom Balakij vrlo je žestoko progonio 
nas kršćane, jer je bio pripadnik prokletih arijevaca. Budući da je 
bio tako surov te je dao tući djevice i monahe svlačiti i bičevati, 
Antun mu je napisao i poslao pismo koje glasi: » Vidim kako ti 
prijeti srdžba, zato prestani progoniti kršćane da te ne stigne 
srdžba Božja, jer se već digla protiv tebe.« Balakij se nasmijao, 
bacio pismo na zemlju, na nj pljunuo, donosioca pisma zlostavio i 
zapovjedio mu da Antunu rekne ovo: »Budući da vodiš brigu o 
monasima, doći ću i k tebi.« Nije, međutim, prošlo ni pet dana i 
nad njim je bio izvršen sud. Balakij se s Nestorijem, eparhom 
Egipta, svratio u prvo svratište Aleksandrije koje se zvalo Kaireu. 
Jahali su. Konji su pripadali Balakiju i bili su mirniji nego ostali. 
Još nisu ni stigli do mjesta, kad su se životinje, kao što često čine, 
počele međusobno igrati i najednom je onaj mirniji, na kojem je 
jahao Nestorije, jednim ugrizom Balakija oborio na zemlju i na 
njega pao. Svojim mu je zubima razderao bedro tako da su ga 
morali odnijeti u grad i nakon tri dana je umro. I svi su se divili što 
se Antunovo pretkazanje tako brzo ispunilo. 


87. poglavlje 
Antun opominje sve patnike 


Tako je Antun pismima opominjao je one suce koji su bili 
divlje naravi, a ostale je, koji su mu dolazili, tako uvjerljivo 
poticao da su zaboravljali na moć suđenja te su smatrali sretnima 
one koji su se mogli iz ovoga života povući. Zlostavljane je 
zaštićivao tako da se moglo misliti da je on onaj koji trpi, a ne 
drugi. Svima je bio tolik posrednik spasenja da su vojnici i 
bogataši odbacivali teret svjetovnoga života te su postajali 
monasima. On je, zapravo, bio sličan liječniku koga je Bog 
darovao Egiptu. Ta tko je k njemu došao turoban a da se od njega 
nije kući povratio sav radostan? A tko je k njemu došao poradi 
svojih pokojnika koje je oplakivao, a da odmah nije zaboravio 


81 


svoju bol? Tko je k njemu došao pun srdžbe, a da je on nije 
preokrenuo u prijateljstvo? Ta tko je k njemu došao kao siromašan 
i pun malodušnosti, a da nije, kad ga je čuo i vidio, prezreo 
bogatstvo 1 tko od tih nije bio utješen siromaštvom? Ako je koji 
monah postao nemaran i došao k njemu, nije li postao ustrajniji? 
Koji se mladi čovjek uspeo na goru a da nije odmah, čim je vidio 
Antuna, odbacio uživanja i prigrlio umjerenost? A tko je došao k 
njemu od onih koje je zlostavljao zloduh, a da nije našao svoje 
smirenje? Tko mu je došao mučen sumnjama, a da kod njega nije 
našao mir svoje duše? 


88. poglavlje 

Ito bijaše nešto veliko u Antunovoj trapnji što je on, kao što 
sam već prije napomenuo, posjedovao milost razlikovanja duhova 
i raspoznavao njihova kretanja; a bio je izvrsno upućen, na što je 
naročito bila usmjerena revnost i nasrtljivost pojedinih od njih. I 
ne samo da ga zlodusi nisu ismijavali, nego je tješio i one koji 
bijahu žrtve različitih sumnja, poučavao ih je kako će obeskrijepiti 
đavolske zasjede ukoliko ih je upućivao u slabosti 1 lukavštine 
kojima se zlodusi služe. Nakon toga se svaki od njih vraćao svojoj 
kući kao da ga je Antun pomazao 1 ispunio odlučnom hrabrošću s 
obzirom na navale đavla i njegovih zloduha. Kako mnoge već 
zaručene djevojke kad su samo izdaleka vidjele Antuna ostadoše 
djevice u Kristu. Dolazili su mu ljudi i iz drugih zemalja izvan 
Egipta. Svi su zajedno sa svim ostalima bivali duhovno sazidani i 
tako se vraćali svojim kućama kao da ih je otpustio otac. I doista, 
svi su se nakon njegove smrti međusobno tješili kao siročad koja 
izgubiše svoga oca. U svom su sjećanju imali na pameti njegove i 
opomene primljene utjehe. 

89. poglavlje 
Svršetak Antunova života, njegov posljednji govor monasima 
na vanjskom proplanku 


Vrijedno je da ispripovijedam kakav mu je bio svršetak 
života da i to čujete kako biste i za tim čeznuli, jer ga je i u tome 
vrijedno nasljedovati. Po svom je običaju posjetio monahe na 
izvanjskom proplanku, a budući da ga je Providnost o tome 
obavijestila, braći je rekao: »Ovo vam je moj posljednji posjet. 
Začudio bih se, kad bismo se još koji puta vidjeli u ovome životu. 
Ta i vrijeme je da se od vas odijelim jer sam već star sto i pet 
godina.« Kad su monasi saslušali te riječi, provališe u plač te su 
starca izgrlili i izljubili. On je, međutim, sav radostan s njima 
razgovarao kao da se 1z stranoga svijeta vraća u svoju domovinu. 
Upozorio ih je da ne popuštaju u naporima i da ne zanemaruju 
trapnju, nego neka žive tako kao da bi mogli umrijeti svakoga 
dana. I, kao što sam već rekao, potaknuo ih je da čuvaju dušu od 
nečistih misli i da nasljeduju svete. »Ne približavajte se 
melecijancima. Poznata vam je — rekao je — njihova opaka i 
nimalo sveta sljedba; ne podržavajte nikakva zajedništva s 
arijevcima. I njihova bezbožnost vam je svima poznata. Ne dajte 
se zavesti pa makar vidite da ih zaštićuju i suci, jer će njihove 
pojave nestati, oni će iščeznuti, jer su samo prolazna značaja. Što 
više se čuvajte da budete od njih čisti. Vjerno čuvajte baštinu 
otaca, a napose čistu vjeru u našega Gospodina Isusa Krista koga 
ste upoznali iz Sv. pisma i na koga sam vas često podsjećao.« 


90.poglavlje 
Antunova briga za vlastitu sahranu 

Kad su ga braća nagovarala da bi ostao kod njih i da bi tu 
završio svoj život, na to se nije mogao odlučiti iz više razloga koje 
je. iako nije ništa otvoreno rekao, ipak natuknuo, a napose zbog 
ovoga običaja Egipćana: Oni običaju mrtva tijela pobožnih 
pokojnika, a posebno svetih mučenika, častiti pogrebnim 
svečanostima. Umataju ih u platno i ne zakapaju ih u zemlju, nego 
ih, izložene na odru, zadržavaju kod kuće. Uvjereni su da tako 


83 


pokojnicima iskazuju počast. Zato je Antun češće čak i biskupe 
molio da vjernike od toga odvraćaju. Isto je tako nastojao djelovati 
ina svjetovnjake. Korio je žene, kad je rekao da taj običaj nema ni 
zakonitosti a u njemu nema ni pobožnosti. Podsjećao je kako su i 
tjelesa patrijarha i proroka sve do dana današnjega sahranjivana u 
grobovima. I tijelo našega Gospodina je bilo položeno u grob 
(Usp. Iv 19, 41) koji je bio zatvoren posebnim kamenom dok nije 
slavno uskrsnuo treći dan. (Usp. Mt 27, 60) Tako je dokazao da 
protiv zakona radi onaj (Usp. Post 3, 19; Prop 12, 7) koji 
pokojnička tjelesa ne sahranjuje, pa makar su i sveta. Ta postoji li 
nešto veće ili svetije od tijela našega Gospodina? Mnogi su otada, 
otkako su to čuli, tjelesa svojih pokojnika sahranjivali u zemlju i 
bili su Gospodinu zahvalni što su primili tako dobru pouku. 


91.poglavlje 
Antunova bolest i njegove posljednje riječi 


Antunu je bio poznat taj običaj pa se bojao da bi 1 s njegovim 
tijelom mogli tako učiniti. Zato se požurio i oprostio od monaha na 
izvanjskom proplanku. Zatim se povukao na unutrašnji proplanak 
gdje se inače običavao zadržavati. Nakon nekoliko mjeseci je tu 
obolio. S njim su zajedno na unutrašnjem proplanku boravila 
posljednjih petnaest godina dvojica istomišljenika koji prigrliše 
njegov trapnički način života te su ga posluživali, jer već bijaše 
star. Starac ih je pozvao 1 rekao im: »Ja putujem, kao što je pisano, 
(Usp. Jš 23, 14) putem otaca. Osjećam da me Gospodin zove. V1 
budite budni, ne napuštajte svoju dugu trapnju, nego se trsite, kao 
da istom sada započinjete, sačuvati svoju gorljivost. Poznate su 
vam zasjede zloduha, znate kako su divlji, ali 1 kako im je moć 
slaba. Nemojte ih se, dakle, bojati, sve više živite u Kristu 1 u njega 
vjerujte. Živite tako kao da ćete svaki dan umrijeti. Pazite na sebe i 
imajte na pameti opomene što ste ih čuli od mene. Nemojte imati 
nikakva zajedništva s raskolnicima, a napose nemojte imati ništa 
zajedno s krivovjernim arijevciima. Poznato vam je koliko sam im 
se ja uklanjao Zbog njihova krivovjernog naučavanja o Kristu. 
Trsite se, naprotiv, da uvijek budete povezani s Gospodinom, 

zatim i sa svecima kako biste i vi nakon svoje smrti bili primljeni u 
vječna prebivališta kao prijatelji i znanci. O tome razmatrajte, na 
to mislite! Ako me ljubite i ako budete na mene mislili kao na 
svoga oca, nemojte dopustiti da se moje mrtvo tijelo prenese u 
Egipat, da ga oni ne bi možda čuvali u svojim kućama. Upravo 
sam zato došao na ovu goru i ovdje se zadržavao. Poznato vam je 
kako sam takve uvijek prekoravao 1 nalagao im da s tim običajem 
prestanu. Sahranite moje mrtvo tijelo i pokrijte ga zemljom. 
Poštujte moju odredbu: neka osim vas dvojice nitko više ne zna 
mjesto gdje sam pokopan. Prigodom uskrsnuća mrtvih dobit ću od 
Spasitelja neraspadljivo tijelo. Razdijelite moju odjeću: biskupu 
Atanaziju podajte ovčje krzno i pokrivač na kojem sam spavao. 
On mi ga je dao nova, a ja sam ga dobrano istrošio. Biskupu 
Serapionu podajte ono drugo ovčje krzno. Sebi zadržite haljinu od 
kostrijeti. A sada budite mi, sinovi, živi i zdravi, jer Antun odlazi u 
vječnost i neće ga više biti među vama.« 


92. poglavlje 
Antunova smrt*“ 

Nakon tih riječi, ta dvojica su ga zagrlila. Zatim je ispružio 
noge, pogledao je one koji su mu došli kao prijatelji 1 obradovao 
im se. Dok je tako ležao, lice mu se razvedrilo. Tako je preminuo i 
preselio se među oce. Njegova su mu dva prijatelja iskazala 
onakvu posljednju počast kao što im je on to naredio. Tijelo sumu 
omotali platnom i pokopali u zemlju. I do sada nitko osim te 
dvojice ne zna gdje mu je tijelo sakriveno. Svaki od one dvojice 
koji su dobili ovčje krzno i istrošeni pokrivač to čuva kao vrlo 
vrijedan imetak. Jer, ako netko te komade odjeće samo pogleda, 
ima dojam kao da vidi Antuna, a ako ih netko obuče, taj ima 
osjećaj kao da s radošću nosi njegove opomene. 





55 Misli se dajeto bilo 17. siječnja godine 356. 

93. poglavlje 
Odlike Antunova tijela — Njegova slava 


Takav je bio svršetak zemaljskoga života našeg Antuna, 
početnika trapničkoga života. Iako je ovo malo u usporedbi s 
njegovom krepošću, ipak nastojte iz toga zaključiti kako je bio 
duhovno oblikovan čovjek Božji Antun koji je čak tamo od svoje 
mladosti pa sve do visoke starosti sačuvao isti žar prema trapnji. S 
obzirom da je doživio visoke godine nije podlegao izbirljivosti u 
hrani, a nije zbog iscrpljenosti svoga tijela promijenio ni način 
svoga odijevanja, nije čaik ni ruke prao u vodi pa je ipak u svemu 
ostao netaknut. Oči mu bijahu zdrave i bez prigovora, dobro je 
vidio; nijedan mu zub nije ispao, ali su mu se zubi zbog visoke 
starosti sve do mesa istrošili. Ruke i noge ostadoše mu zdrave i 
općenito je ostao svjetliji i krepči od sviju koji se služe raznolikom 
prehranom, kupanjem i različitom odjećom. Jedan znak njegove 
kreposti i bogoljubne duše bijaše 1 to što je posvuda bio slavan i što 
su mu se svi divili te što su za njim čeznuli i oni koji ga nisu nikada 
vidjeli. Antun bijaše glasovit, ali ne zobg svojih spisa, niti zbog 
svjetovne mudrosti ili zbog neke umjetnosti, nego samo zbog 
svoje pobožnosti. Nitko ne može zanijekati da to nije posebna 
Božja milost. Kako bi se inače za njega moglo znati u Španjolskoj, 
Francuskoj, u Rimu i Africi kad j je bio sakriven na svojoj gori i 
ondje boravio u miru, ako to nije bio Bog koji svoje posvuda 
proslavljuje, koji je to 1 Antunu objavio na početku njegova 
života! Neka oni u skrovitosti žive sami za sebe; neka im to bude 
živa želja da bi ostali sakriveni. Gospodin ih ipak pokazuje kao 
svjetiljke da bi i oni koji to čuju mogli spoznati kako su njegove 
zapovijedi prikladne za ostvarenje savršenosti i za stjecanje 
gorljivosti na putu prema kreposti. 

94. poglavlje 
Zaključak: Preporuka Životopisa monasima 


Čitajte ovo i drugoj braći da bi doznala kakav mora biti 
monaški život da bi se uvjerili kako naš Gospodin i Spasitelj Isus 
Krist proslavljuje one koji ga štuju kao i one koji mu služe do 
svoga svršetka. Ne vodi ih samo u nebesko kraljevstvo, nego ih i 
ovdje na zemlji zbog njihove kreposti, a na korist ostalih, svuda 
obznanjuje i razglasuje pa makar se oni skrivali i svoj život 
nastojali provoditi u samoći. — Pokaže li se potrebnim, čitajte ovo 
i poganima da bi spoznali kako naš Gospodin Isus Krist nije samo 
Bog i Sin Božji, nego da on i one koji mu zaista služe i u njega 
pobožno vjeruju snabdijeva posebnom vlašću nad zlodusima. Grci 
zloduhe čak smatraju bogovima; neka se zato ovaj Životopis i 
njima čita da bi spoznali kako zlodusi nisu nikakvi bogovi, nego 
da kršćani, štoviše, imaju vlast gaziti ih (Usp. Lk 10, 19) 1 
progoniti kao varalice i zavodnike ljudi u Kristu Isusu, našem 
Gospodinu, komu neka je slava u vijeke vjekova. A m en. 

